EDITORIAL 


SFÂNTUL DUH ŞI MISIUNEA BISERICII 


La începutul anilor '80 s-a alcătuit un document misi- 
onar ortodox intitulat, Go Forth in Peace”în care se arată 
că:,Vestirea împărăției lui Dumnezeu stă în centrul voca- 
ţiei misiunii Bisericii în lume. ” 

Misiunea ţine de însăşi natura Bisericii, în orice con- 
diţii ar trăi ea: iar fără misiune nu poate exista Biserică, 
fiindcă Biserica duce mai departe lucrarea de mântuire 
a lumii descoperită şi înfăptuită de lisus Hristos, Mântu- 
itorul nostru. 

Numai prin revărsarea Duhului Sfânt la Cincizecime 
a devenit posibilă misiunea Bisericii, iar Apostolii au fost 
înzestrați cu puterea Duhului ca să vestească Evanghe- 
lia lui Hristos, Cel care a murit şi a înviat pentru mântu- 
irea noastră. 

Venirea Duhului în Biserică nu este un eveniment 
istoric izolat din trecut, ci un dar permanent care dă viaţă 
Bisericii, asigurându-i existenţa în istoria omenirii, făcând 
posibilă mărturia ei despre Împărăţia lui Dumnezeu în 
faza incipientă. 

Duhul Sfânt este 
puterea dumneze- 
iască prin care Bi- 
serica este capabilă 
să asculte porunca 
Domnului înviat: 
Mergeţi în toată lu- 
mea şi propovăduiți 
Evanghelia la toată 
făptura (Marcu 16, 
15; cf. Luca 24, 47 şi 
Faptele Apostolilor 
1,8). 

Această revărsa- 
re permanentă de la 
Cincizecime, a Duhu- 
lui asupra Bisericii, 
este o realitate în 
cultul Bisericii, în 
rugăciunea ei publi- 
că, în slujirea Euha- 
ristiei, dar ea depă- 
şeşte limitele cul- 
tului eclesial şi con- 
stituie dinamismul 
lăuntric ce dă sub- 
stanţă tuturor ex- 
presiilor şi lucrărilor 
din viaţa Bisericii“ 
(Go Forth in Peace. 
Orthodox Perspecti- 


ves on Mission, Compiled and edited by lon Bria, World 
Council of Churches, Geneva, 1982, pp. 23-25). 

Duhul Sfânt şi Mântuitorul au aşadar o lucrare 
comună, iar roadele ei se văd în Biserică, Trupul lui Hris- 
tos şi lăcaşul Sfântului Duh. Fiul şi Cuvântul lui Dumne- 
zeu a îmbrăcat natura umană căzută, firea cea ome- 
nească, îndumnezeind-o şi suind-o la cer. 

Duhul Sfânt prelungeşte prin Biserică, prin Sfintele 
Taine, întruparea lui Hristos Domnul, îndumnezeind fie- 
care mădular al Trupului, după chipul lui Hristos.„Noi nu 
putem primi pe Sfântul Duh fără a fi membri ai Trupului 
lui Hristos şi nu putem numi pe Hristos Domn, adică a 
avea conştiinţa divinității Sale, decât în Duhul Sfânt. 
Opera lui Hristos este într-adevăr inseparabilă de cea a 
Duhului. Sensul Bisericii ca Trup al lui Hristos este să 
constituie locul unei Cincizecimi perpetue. În Hristos şi 
prin El, Duhul Sfânt deschide fiecărui credincios către 
Tatăl o cale unică de îndumnezeire“ (drd. loan Şurubaru, 
Relaţia dintre Hristos și Duhul Sfânt în viaţa Bisericii, în rev. 


„Studii teologice“, 
nr. 9-10, 1968, p. 
737). 


Cincizecimea 
marchează de fapt 
actul chenotic al 
celei de a treia Per- 
soane a Sfintei Tre- 
imi. După chenoza şi 
preamărirea Fiului, 
la Cincizecime înce- 
pe chenoza Duhu- 
lui, coborârea în 
sufletul oamenilor 
care, recapitulaţi în 
jertfa mântuitoare a 
lui Hristos, au primit 
posibilitatea îndum- 
nezeirii pe care tre- 
buie să şi-o însu- 
şească prin efort 
personal. lar Duhul 
Sfânt vine tocmai 
pentru a ne ajuta 
să refacem drumul 
spre Dumnezeu-Ta- 
tăl, pentru a ne aşe- 
za în faţa Lui, ca 
nişte fii iubitori. 

Conform lui An- 
dr& Scrima, „misiu- 

nea Bisericii este determinată de două evenimente 
instauratoare: întruparea şi Cincizecimea. 

Dacă la începutul evangheliei lui Luca era întruparea, 
la începutul Faptelor Apostolilor este Cincizecimea. 
Ambele trimit la misiunea Sfântului Duh pe pământ şi 
la relaţia dintre Fiul şi Sfântul Duh în opera mântuirii“ 
(Andre Scrima, Duhul Sfânt și unitatea Bisericii. Jurnal de 
Conciliu, Editura Anastasia, Bucureşti, 2004, p. 195). 

„Sensul eshatologic al misiunii creştine rezidă din 
aceea că nimeni nu poate fi părtaş al Împărăției lui Dum- 
nezeu, dacă nu va fi fost mai întâi îmbrăcat în Duhul” (pr. 
Alexander Schmemann, Biserică, lume, misiune, Editura 
Reîntregirea, Alba lulia, 2006, p. 302). Lucrarea lui Hristos 
se îndreaptă spre firea umană pe care o recapitulează 
în ipostasul Său. 

Lucrarea Duhului Sfânt, dimpotrivă, se îndreaptă spre 
persoane, adresându-se fiecăreia dintre ele. Se pot dis- 
tinge două comunicări ale Duhului: una s-a făcut prin 
suflarea lui Hristos, Care se arată apostolilor în seara 
Învierii (loan 20, 19-23), cealaltă în venirea personală a 
Sfântului Duh în ziua Cincizecimii (Faptele Apostolilor 
2, 1-5). 

Astfel, „misiunea semnifică de propovăduire şi de 
manifestare a Împărăției universale a lui lisus, este o rea- 
litate inaugurată prin evenimentul pascal, dar în acelaşi 
timp, un dar al Duhului Sfânt, pentru că, efectiv, misiunea 
Bisericii în lume se inaugurează cu evenimentul Pogo- 
rârii Duhului Sfânt peste apostoli la cincizeci de zile după 
înviere. De aceea, Cincizecimea, Sfântul Duh şi misi- 
unea Bisericii sunt indisolubil articulate între ele“ 
(Alexander Schmemann, Euharistia. Taina Împărăției, 
Editura Bonifaciu, Bucureşti, 2003, p. 273). „În ziua 
Rusaliilor, spunea Părintele Al. Schmemann, când 
plinătatea Bisericii s-a realizat odată pentru toţi, tim- 
pul Bisericii a trecut spre ultimul şi crucialul segment 
al istoriei mântuirii. Biserica e cea care, ca misiune, 
stabileşte reala semnificaţie a acestui timp, iar istoriei, 
adevăratul sens“ (Ibidem). 

În acelaşi timp însă Euharistia, inima şi centrul vieţii 
liturgice „este în strânsă legătură cu manifestarea pre- 
zenţei Împărăției lui Dumnezeu, care este planul lui 
Dumnezeu Tatăl dinaintea creaţiei, început de Fiul şi 
desăvârşit de Sfântul Duh şi care va culmina în eschaton“ 
(The Orthodox Churches in a Pluralistic World, Ed by 
Emmanuel Clapsis, WCC Publications, Geneva, 2004, 
p. 193). 

De aceea misiunea Bisericii ţine de eshatologie, iar 
vocea profetică a acesteia trebuie să mărturisească 
lumii despre a doua venire a lui Hristos pe norii măririi: 
„Acest lisus, Care S-a înălţat de la voi la cer, aşa va şi 
veni, cum L-aţi văzut voi mergând la cer“ (Faptele Apos- 
tolilor 1, 11).„De la Cincizecime, Biserica este depen- 
dentă de Duhul Sfânt, Care o leagă de veacul eshato- 
logic. Prin Duhul Sfânt, Biserica trăieşte atât în planul 


istoriei, cât şi al eshatologiei (pr. prof. dr. lon Bria, Dic- 
ționar de Teologie ortodoxă, Editura IBMBOR, Bucureşti, 
1981, p. 136). 

Transfigurarea finală a lumii poate fi grăbită de 
adeziunea liberă a omului şi ajutată de lucrarea Sfân- 
tului Duh. Omul este aşadar chemat să conlucreze cu 
Duhul Sfânt, spre a instaura o adevărată eră a Duhu- 
lui“ (cf. Natalia Manoilescu Dinu, lisus Hristos Mântui- 
torul în lumina Sfintelor Evanghelii, vol. 2 , Editura 
Bizantină, Bucureşti, 2001, p. 481), echivalentă cu 
Împărăţia. La Parusie, tot Duhul de viaţă dătător va fi 
şi făuritorul învierii noastre, aşa după cum a afirmat 
şi Sfântul Apostol Pavel:„Cel ce L-a înviat pe lisus Hris- 
tos din morţi va face vii şi trupurile voastre cele muri- 
toare, prin Duhul Său Care locuieşte în voi“ (Romani 
8, 11). 

Urmările Cincizecimii se extind deci în veşnicie, misi- 
unea Duhului fiind aceea de a pregăti a doua venire a 
lui Hristos, pe care lucrarea Sa în suflete şi în lume o 
poate grăbi. Apocalipsa se încheie cu îndemnul rostit 
de Sfântul Duh şi de Mireasă - Biserica - lui Hristos Dom- 
nul:„Şi Duhul şi Mireasa zic: Vino! Şi cel ce aude să zică: 
Vino!” (Apocalipsa 22, 17). 

EPICLEZE - GÂNDURI, 


Volumul purtând semnătura Preasfinţitului Daniil 
Stoenescu, Episcop-locţiitor al Daciei Felix, intitulat Epi- 
cleze - Sau prefacerea gândului în cuvânt, întruparea 
cuvântului în faptă, transfigurarea chipului întru asemă- 
nare, a lacrimii în rugăciune, a bisericii în templu, a pămân- 
tului în cer nou, a pâinii şi a vinului în Trupul şi Sângele 
Domnului lisus Hristos, prin chemarea, pogorârea şi lucra- 
rea Aceluiaşi Duh Sfânt (Editura Învierea, Vârşeţ, 2012, 
316 pagini), tipărit în condiţii grafice excepţionale, dez- 
voltă tema propusă privind aspectele epicleziale expri- 
mate într-o desfăşurare biblică (p. 7-73), dogmatică (p. 
73-101), patristică (p. 101-109), filocalică (p. 109-165). 
Apoi, prin gânduri (p. 165-287), prin pastorale (p. 287- 
311) şi sub formă literară (p. 311-316). În realitate, această 
enumerare are oarecum un caracter formal, spre a indica 
cu precădere o orientare didactică; în fond desfăşurarea 
temei depăşeşte un anume schematism rigid, şi se pre- 
zintă ca o expunere spontană, fără un plan bine deter- 
minat, dar într-o realizare simfonică, unitară şi variată, 
îmbinând armonic, creator şi duhovnicesc,„cuvântul viu 
şi lucrător” (Evrei 4, 12) al Bibliei într-o interpretare patris- 
tic-filocalică, străbătută de duhul plin de înţelepciune 
sfântă al Părintelui Arsenie de la Prislop. 

lată, din multiplele şi variatele forme de prezentare, 
un exemplu grăitor în acest sens: 

Actualizând, bunăoară, minunea învierii lui Lazăr din 
morți, Preasfinţia Sa face din aceasta un motiv al trezirii 
noastre spirituale, spunând: „Lazăr, prietenul nostru, a 
adormit, Mă duc să-l trezesc” (loan 11, 11). În minunea 

învierii lui Lazăr din Betania se ascunde orice trezire sau 
înviere spirituală. Astfel, cetatea Ninivei este trezită la 
pocăință prin propovăduirea proorocului lona; Samaria 
este trezită la Hristos, primind cuvântul lui Dumnezeu, 
prin sfântul arhidiacon Filip (Fapte 8, 14), iar Macedonia 
este înviată sau trezită de sfântul apostol Pavel (Fapte 16, 
9). Hristos vine la mormântul lui Lazăr pentru a-l învia din 
morţi, prin cuvintele: „Lazăre, vino afară!” (loan 11, 43); 
afântul apostol Pavel vine propovăduind în Atena (Fapte 
17, 22), iar Părintele nostru Arsenie de la Prislop vine, pro- 
povăduind, slujind şi mărturisind la„mormântul” neamu- 
lui nostru românesc, pentru a-l trezi pe Hristos (p. 59). 

Şi încă un exemplu convingător: 

Referindu-se la „vremurile de înviorare” de care vor- 
beşte Sfântul Apostol Petru, inspirat de Duhul Sfânt în 
predica de după vindecarea slăbănogului de la Poarta 
cea Frumoasă a templului (Fapte 3, 19-20), Preasfinţia Sa 
arată că există, vremuri de uşurare, de răcorire şi de înce- 
put bun”pentru omenire în general, dar şi pentru fiecare 
om, În special, atât în istoria biblică, cât şi în istoria Bise- 
ricii creştine. Astfel de „vremuri de înviorare”au fost şi în 
activitatea sfântului apostol Pavel, împreună cu ucenicii 
şi însoțitorii săi în Efes, Tesalonic, Corint şi Malta... Vreme 
de înviorare duhovnicească sau spirituală şi de revărsare 
puternică de har va fi fost timpul păstoririi, slujirii şi pro- 
povăduirii sfântului loan Gură de Aur în Constantinopol, 
a sfântului Simeon Noul Teolog tot în capitala Bizanțului, 
a sfântului Grigorie Palama în Tesalonic, a sfântului Sera- 
fim de Sarov în pădurile Rusiei, a cuviosului Paisie la 
Neamţ, a sfântului Calinic la Cernica şi a Preacuviosului 
Părinte Arsenie Boca la mănăstirile Sâmbăta şi Prislop” 
(p.61). 

Pe de altă parte, duhul filocalic este prezent prin 
exprimarea aforistică, asemenea apoftegmelor părinţi- 
lor din Pateric, actualizate. lată câteva: 

„Conştiinţa atotprezenţei divine, conştiinţa contem- 
poraneităţii noastre cu Hristos şi conştiinţa celui dintâi 
dintre păcătoşi alcătuiesc şi zugrăvesc împreună bolta 
spirituală bizantină a Pantocratorului din templul sufle- 
tului nostru, de care atârnă toate candelabrele cu lumini 
aprinse din minte şi inimă” (p. 113). 

„După cum fixezi pentru totdeauna pe peretele din- 
spre răsărit o icoană, tot aşa ar trebui pironită prin cuiul 
de aur al gândului şi icoana Rugăciunii lui lisus în minte” 
(p. 113). 

„Ostenindu-te şi nevoindu-te cu dragoste şi atenţie 
în pomenirea numelui lui lisus să-ţi ţeşi la «războiul» 
duhovnicesc cel nevăzut, prin suveica gândului minţii, 
firul de aur al rugăciunii neîncetate” (p. 113). 

„În viaţa creştină trebuie să rabzi orice, oricât şi ori- 
unde, până la ultima picătură cu sudoare de sânge din 

Ghetsimani. Abia atunci îngerul Domnului se va pogori 
şi te va întări să accepţi crucea Golgotei” (p. 114).„Cre- 
dinţa este jarul, iar rugăciunea este flacăra; credinţa este 
stânca, iar rugăciunea este apa care izvorăşte din 
stâncă... Credinţa este rădăcina, iar rugăciunea este 
floarea, rodul sau spicul..."(p. 116).„De sub zidurile leri- 
honului prăbuşite peste noi, de sub casa zidită pe nisip 
şi doborâtă de puhoaiele vieţii,... strigăm către Tine: 
Doamne, miluieşte-ne” (p. 116). 

„Prin mărturisirea sinceră a păcatelor şi prin desco- 
perirea gândurilor minţii în faţa lui Dumnezeu şi a 
duhovnicului, ţi se scot din adâncul mării subconştien- 
tului sufletesc «resturi de corăbii scufundate» în trecute 
furtuni şi naufragii ale vieţii. Astfel ţi se linişteşte şi lim- 
pezeşte sufletul” (p. 122). 

Pe lângă acestea, deosebit de înălțătoare şi pline de 
sens duhovnicesc sunt Stihurile la acatistul Sfinţilor 
Mucenici Montanus — preotul şi soţia sa, Maxima (+ 26 
martie 304), apărute pentru prima dată şi redate într-un 
elan al bucuriei pământului românesc:„Bucură-te, Bună- 
vestire de sfinţi mucenici, / Bucură-te, laudă a Moesiei, 
/ Bucură-te, nădejde a Panoniei, / Bucură-te, slavă a 
Daciei Felix, / Bucură-te, cunună a Singidavei, / Bucură- 
te, lacrimă a Savei, / Bucură-te, plâns tăcut al Dunării, / 
Bucură-te, temelie a Moraviei, / Bucură-te, răsărit peste 
văile Dunării, / Bucură-te, lacrimă de bucurie pe obrazul 
României!” (p. 134-137). 

Evocând cuvintele unui înţelept japonez care spunea: 
„Încerc doar să-mi învăţ elevii cum să asculte păsările 
cântând”, autorul prezentului volum „deschide petalele 
de floare de cireş”ale acestor cuvinte şi le traduce astfel: 
„Încerc doar să-mi învăţ elevii cum să asculte râurile cur- 
gând; vântul adiind; să contemple florile înflorind; să 
audă pietrele vorbind; să asculte frunzele vorbind; să 
contemple norii cerului plutind; să privească stelele cli- 
pind; să urmărească fluturii zburând; să asculte greierii 
doxologind; să-nţeleagă iarba suspinând; să simtă izvoa- 
rele plângând; să dorească Parusia, aşteptând” (p. 157). 

lată, mai departe, înţelesul exprimat sugestiv şi plas- 
tic, plin de sens şi de împlinire pe care Preasfinţia Sa îl 
vede în „Ideal”:„Să aduci o rază de soare într-un miez de 
noapte; / Să picuri o lacrimă de ploaie pe un fir de iarbă; 
/ Să pogori un nor din cer pe o întindere de nisip; / Să 
aprinzi un foc divin în cremenea unei inimi; / Să chemi 
o boare de vânt în vremea secerişului; / Să vezi un cer 
de stele în miezul unei zile; / Să vorbeşti multora fără a 
spune vreun cuvânt” (p. 157). 

În continuare, din „Îndemnurile” sugerate reținem 
câteva: „Să-ţi conectezi existenţa la atotprezenţa lui 
Dumnezeu — mental, sentimental şi moral”;,În orice vânt, 
vijelie sau furtună a vieţii să simţi adierea blândă şi liniş- 
tită a Duhului Sfânt”;„Să descoperi stropul de cer în fie- 
care bulgăre de pământ";„Dezleagă greutăţile de plumb 
de pe aripile sufletului tău de porumbel”; Smereşte-te 


până la pământ, iubeşte până la cer, taci până la mor- 
mânt şi roagă-te precum respiri!”;„Crede în Dumnezeu, 
căci este; nădăjduieşte în Hristos, căci vine; toagă-te Lui 
prin Duhul, căci te aude!” (p. 158). 

La fel, din sfaturile „Despre gânduri” evidenţiem 
câteva aspecte metaforice pline de vibraţie şi sens cre- 
ator:„Gândul este cheia de boltă în templul minţii şi în 
catedrala sufletului, de care atârnă policandrul cuvinte- 
lor şi candelabrul faptelor”;„, Gândul cucernic este flacăra 
vieţii omului”;„ Gândul minţii este o floare ce-şi are rădă- 
cina în inimă”; „Ideile fixe din minte: Nu toate cuiele din 
cap sunt de aur, mai sunt şi cuie ruginite”; „Lucrarea 
minţii: Să treci neîncetat firul gândului prin urechile acu- 
lui conştiinţei, ca să nu greşeşti”;, Gândul prim sau gân- 
dul «alfa» este rugul aprins, stâlpul de foc al Duhului 
Sfânt în minte, flacăra candelei aprinse, răsăritul razei 
de soare în minte sau cheia de boltă a minţii” (p. 161). 

În acest context se înscrie şi capitolul intitulat „Gân- 
duri — înnodate şi deznodate” (p. 165-182), dezvoltând 
o tematică diversificată şi aforistică de înaltă vibraţie 
duhovnicească, cum ar fi, de exemplu: „Gând contem- 
plativ: Lumina lui Dumnezeu străbate veşnicia; lubirea 
lui Dumnezeu umple cerul și pământul; Cuvântul lui 
Dumnezeu străbate timpul; Glasul lui Dumnezeu stră- 
bate eternitatea. Lumina se cere contemplată, iubirea 
se ceretrăită, cuvântul se cere primit, glasul se cere auzit” 
(p. 165);„Păcatele: «celule canceroase» ale sufletului care, 
nespovedite, neiertate şi nedezlegate, pot provoca 
metastaze sufleteşti şi moarte spirituală” (p. 167). 

Şi pentru ca gândul să fie cât mai expresiv, nu lipseşte 
nici abordarea poetică personală, exprimată într-o meta- 
foră lirică plină de sens creator:,„Din grădini subpămân- 
tene / ale gândurilor mele, / Am ales din rădăcină / un 
mănunchi de flori de mină, / Ca să fie în lumină o tul- 
pină..."(p.183). 

La toate aceste preafrumoase gânduri, şi altele ase- 
menea lor, autorul adaugă câteva „Din cuvintele Părin- 
telui Arsenie Boca”, din a căror înţelepciune reținem: 
„Lucrează ca pentru Dumnezeu ca să câştigi unde alţii 
pierd”;„Dumnezeu locuieşte într-un suflet senin”;„De la 
dobândirea sau pierderea smereniei atârnă dobândirea 
sau pierderea mântuirii”;, Cuvintele Lui prind viaţa noas- 
tră în viaţa Lui”; Lăsaţi să răzbească şi cuvinte de-ale lui 
Dumnezeu printre cuvintele voastre”; „Nu poţi propo- 
vădui Împărăţia Cerurilor cu plumbii materiei pe aripi”; 
„Dacă aţi da perdeaua la o parte şi aţi vedea ce-i dincolo, 
n-aţi mai vrea o clipă să mai trăiţi aici” (p. 282-283). 

În concluzie vom spune că, parcurgând cuprinsul 
Epiclezelor, apreciem în mod deosebit reuşita invocării 
plinătăţii Duhului prin gânduri sfinte, reflecţii animate 
de lumina Cuvântului şi meditații adâncite în experienţa 
înflăcărată de har; motiv pentru care recomandăm pre- 
zentul volum spre reflecţie, meditaţie, zidire şi creştere 
duhovnicească. 

PAROHIA, CENTRU AL PEDAGOGIEI PERSOANEI 


Parohiile sunt centre spirituale, în cadrul societăţii, în 
care se înfăptuiesc pedagogia creştină, viaţa şi activita- 
tea Bisericii. 

Parohia se găseşte în contact direct cu poporul cre- 
dincios, pe care-l slujeşte prin diferitele sectoare ale 
funcţionării ei: administrativ, latreutic, didactic, pastoral, 
pedagogic şi social. În toate aceste sectoare parohia 
slujeşte fiecare persoană umană ce se apropie. O întâm- 
pină cu respect şi se apleacă la nevoile ei. Răspunde cu 
deschidere şi căldură la căutarea ei de a se uni cu Biserica 
şi de a trăi o relaţie adevărată cu ea. 

Administraţia Parohiei. Buna organizare şi adminis- 
traţie a lucrării ce se săvârşeşte în parohie asigură con- 
diţiile pentru funcţionarea ei normală şi atingerea sco- 
pului ei. Şi această funcţie administrativă, în spaţiul 
Bisericii, nu este numai un mijloc, dar şi un mod esenţial 
de înfăptuire şi iradiere a ethosului ei. Calitatea admi- 
nistraţiei este determinată de persoanele ce o întrebu- 
ințează, în principal de capacitatea şi promptitudinea 
lor de a-şi exercita atribuţiile şi competențele pe care şi 
le asumă fiecare. 

Toate persoanele parohiei, clerici şi mireni, cu rolul 
pe care-l are fiecare şi cu lucrarea ce o săvârşeşte, slujesc 
credincioşii ce vin la sinaxele latreutice. Parohia ar 

fiecăruia după sensibilităţile sale şi cu nevoile lui perso- 
nale, interioare, pentru contactul lui cu Biserica şi spaţiul 
ei de cult. Persoanele ce slujesc în parohie au conştiinţa 
acestei mari misiuni şi alcătuiesc comunitatea colabo- 
rării sfinte, a respectului reciproc şi a relaţiilor interper- 
sonale bune, ca să corespundă şi să iradieze cu pedago- 
gia pe care o transmit. 

Asigurarea unei administrații contemporane şi efici- 
ente a parohiei constituie o grijă continuă şi vigilentă a 
Bisericii, ca expresie de respect şi maximă oferire per- 
soanei credinciosului. Acest fapt pretinde trasarea şi 
aplicarea unei linii integrale, care să fie dictată de învă- 
ţătura ei, îndrumare şi inspecţie continuă, intervenţie 
directă şi eficientă pentru restabilirea devierilor şi păzi- 
rea autorităţii ei. 

Cultul sfânt. Organizarea şi oferirea cultului sfânt din 
partea Bisericii şi participarea conştientă a credincioşilor 
la ea constituie partea cea mai dinamică şi esenţială a 
pedagogiei eclesiastice. În participarea la spaţiul sfânt 
se rezumă scopul ei fundamental - omul este chemat să 
trăiască experienţa interioară a comunicării şi a relaţiei 
tainice personale cu Dumnezeu. Să trăiască rugăciunea 
şi viaţa liturgică, tainică şi să participe la comunitatea 
adunării euharistice. 

Aspectul important al cultului impune Bisericii să 
studieze fiecare situaţie existentă. Să remarce tendinţele 
de formare, adesea consolidate în timp, a mentalităților 
ce denaturează autenticitatea şi trăirea interioară a cul- 
tului liturgic. Să purceadă la intervenţiile necesare pen- 
tru o îmbunătăţire continuă, atât din punct de vedere 
al organizării şi a săvârşirii cultului, cât şi a participării 
reale la viaţa liturgică. 

O influenţă importantă o exercită arhitectura şi inte- 
riorul naosului, pictura şi împodobirea, muzica şi ordi- 
nea, timpul, atmosfera de linişte, evlavie şi cucernicie, 
elemente de care sunt responsabile toate persoanele ce 
slujesc cultul divin. Toţi factorii umani (clericii, psalţii, 
epitropii, paraclisierii, responsabilii cu curăţenia, mem- 
brii diferitelor comisii sau comitete) trebuie să aibă ca 
preocupare principală a lor oficierea impecabilă a eve- 
nimentului liturgic, de dragul persoanelor ce vin la el. 
Ca principiu general este adevărat faptul că viaţa litur- 
gică exercită o pedagogie mai profundă, în măsura în 
care se înţelege şi se trăieşte ca prezenţă a lui lisus Hristos 
în cadrul atmosferei liturgice, de cucernicie, simplitate, 
smerenie, asceză şi iubire. 

Învățătura. Prin învăţătura ei Biserica binevesteşte 
adevărul ei şi îi cheamă pe oameni la credinţa şi viaţa 
lângă ea. Se adresează, în primul rând, funcţiilor cogni- 
tive şi capacităţilor credincioşilor de a-şi însuşi şi a înţe- 
lege mesajul ei, dar şi mobilurilor, preocupărilor, nevo- 
ilor şi sentimentelor, cu care participă la învăţătura ei. 
Se atribuie o importanţă specială climatului relaţiilor 
interpersonale, experienţelor de trăire şi a influenţei 


modelurilor. Învățătura se efectuează în principal prin 
cuvântul oral (predica, şcolile catehetice, sinaxe, confe- 
rinţe, seminarii, şcolile de părinţi, cercurile de studiu ale 
Sfintei Scripturi), cuvântul tipărit (cărţi, periodice, ş.a.) şi 
mijloacele de comunicare generală (presa, radioul, tele- 
viziunea). 

Şcolile catehetice. Pedagogia eclesiastică se oferă în 
special în şcolile catehetice, o instituţie tradiţională a 
Bisericii, pe care o frecventează copiii şi adolescenţii, 
răspunzând la chemarea parohiei. Vin să cunoască înde- 
aproape şi mai sistematic învăţătura ei. Să trăiască 
personal adevărul şi viaţa creştină. Pedagogia se extinde 
în plus şi la instituţiile educaţionale, la grădiniţe, taberele 
eclesiastice, momente spirituale specifice pentru copii 
şi tineri, sărbători, coruri, excursii, sport, activităţile artis- 
tice, manifestările filantropice, recreaţia. 

Şcolile catehetice completează şi întregesc educaţia 
creştin-ortodoxă (învăţătura şi experienţe) pe care 
copiii o primesc de la familie şi şcoală, adesea inexis- 
tentă, defectuoasă, incompletă sau greşită. Oferă oca- 
zii pentru cultivarea spirituală în profunzime şi partici- 
parea lor conştientă la viaţa Bisericii. Este evident că 
influenţa lor este atât de eficientă, încât funcţionarea 
lor se sprijină pe cunoştinţele şi principiile pedagogiei 
creştin-ortodoxe. 

Lucrarea pastorală. Pedagogia persoanei se realizează 
printr-o abordare individuală a ei, atât pentru confrun- 
tarea problemelor ei personale, cât şi pentru participa- 
rea ei la Taina sfintei Mărturisiri. Terapia se înfăptuieşte 
cu harul Tainei, în cadrul climatului de cucernicie şi 
comunicare a credinciosului cu duhovnicul. 

Schimbarea duhovnicească. Parohia, ca şi comuniune 
a trupului eclesiastic, organizează, paralel cu viaţa litur- 
gică, momente şi activităţi pentru manifestarea spiritu- 
lui comunitar, prietenesc între membrii ei, în cadrul 
atmosferei de familiaritate şi cordialitate, răspunzând la 
nevoia interioară profundă a credincioşilor. Aceste oca- 
zii se pot înfăptui după adunarea euharistică, în spaţiile 
specifice de formare, în afara locaşului de cult. Ele pot 
să se organizeze în corelaţie cu anumite evenimente din 
cursul anului. Se recomandă ca aceste ocazii să se ofere 
pe grupe alternative după vârstă: copii, tineri, adulţi, 
bătrâni sau grupuri analoge cu vreo însuşire: părinţi 
tineri, educatori, colaboratorii enoriei. Pentru viaţa paro- 
hiei ca sinaxă sau comuniune a iubirii, trebuie să existe 
spaţii potrivite (sală de conferinţe, centru duhovnicesc, 
sală de convorbiri) cu o dotare şi mobilare analogă, pre- 
cum şi persoane ce vor oferi voluntar cadrul de organi- 
zare şi manifestare al comportamentului prietenesc al 
enoriaşilor. 

Toate sectoarele de funcţionare şi activitate de mai 
sus ale enoriei alcătuiesc sistemul original al pedagogiei 
eclesiastice. Au ca şi centru persoana umană, pe care o 
slujesc în nevoile ei cele mai profunde şi esenţiale. 

CUVÎNT ÎNAINTE* 


De mai multe ori am sugerat că o adevărată, completă 
şi profundă înţelegere a literaturii române necesită 
neapărat şi o incluziune a dimensiunii religioase care, 
fie la niveluri mai adînci şi mai ascunse, fie chiar şi la 
moduri evidente, rămîne o componentă esenţială, ine- 
vitabilă, a scriiturii literare. (De altfel nu numai în litera- 
tura română). Cu satisfacţie am constatat că mai recent 
s-au făcut eforturi şi s-au realizat studii care merg tocmai 
în această direcţie. Mă refer mai specific la analizele sem- 
nate de Cezar Boghici şi Maria Panazan, lucrări de incon- 
testabilă valoare care ne înfăţişează competent tocmai 
religiosul în literatura română. Operaţie salutară, bine- 
venită. Cum ar putea fi altfel cînd, pînă şi o privire iute 
asupra acestei literaturi, de la Miron Costin, Dosoftei şi 
Antim Ivireanu prin romanticii Eliade Rădulescu şi Mihai 
Eminescu, pînă la moderni ca Arghezi, Blaga şi Barbu 
sau contemporani ca lon Alexandru şi Ştefan Augustin 
Doinaş dovedeşte cum nu se poate mai convingător 
adevărul acestor spuse? 

Lucrurile stau aşa că dincolo de poezia sau proza cu 
ecouri sau cu tematică sau cu implicaţii religioase, există 
şi o producţie religioasă în sens mai restrîns şi mai exact. 
Ne referim la acele zone în care poezia şi rugăciunea nu 
numai că se intersectează, dar chiar se şi suprapun şi se 
conjugă, cum teoretiza încă din anii 1920 marele învăţat 
francez Părintele Henri Br&mond. În adevăr, în lumea orto- 
doxă (ca şi în cea catolică şi protestantă, de altfel) locul 
poeziei în cult este foarte bine stabilit şi articulat. 
Rugăciunea, imnul religios şi altele recurg la tehnica poe- 
tică şi se ridică uneori la înălţimea sublimului. De altfel, 
orice cunoscător mai serios al literaturii române nu poate 
să ignore opere de anume valoare în acest domeniu. 

Luminiţa Niculescu este un intelectual care a mai 
dovedit şi altă dată talent poetic şi o bogată şi diversă 
cultură cu orizonturi internaţionale. Ea a vieţuit şi activat 
atit în România, cît şi (un bun număr de ani) în America. 
Eu unul am avut chiar plăcerea să-i fiu şi dascăl la Uni- 
versitatea din Bucureşti. Acei care au ajuns să o cunoască 
mai bine pe Luminiţa Niculescu ştiu foarte bine că este 
nu numai un versat şi capabil mesteşugar al condeiului 
poetic, ci şi că este înzestrată cu o bogată viaţă spirituală, 
cu activitate religioasă şi cu o cultură a creaţiei religioase, 
cu sensibilitate în zona pietăţii creatoare. Luminiţa Nicu- 
lescu are o neobosită curiozitate în materie de artă, 
muzică şi scriitură religioasă. 

Volumul de faţă, conținînd un Acatist, foarte tra- 
diţional în formă, dar nu lipsit de originalitate în stil, 
constituie o dovadă concludentă în această privinţă. Un 
acatist nu e uşor de compus: el este structurat sever şi 
strict, are reguli imuabile. Dar în interiorul său, specia 

poetică îngăduie destulă libertate verbală şi chiar ima- 
gistică, de care L. Niculescu a ştiut să profite din plin. Un 
Acatist concentrat, nu mai e nevoie să spunem, pe figura 
Sfintei Fecioare. Autoarea scrie cu pasiune, cu vervă, în 
cuvinte emoţionante, înflăcărate uneori, pline de bogăţie 
spirituală. Smerenia şi entuziasmul se împletesc frumos, 
convingător. Textul trece elegant, conform tradiţiei de 
altfel, de la rugăciunea către divinitatea triună spre cen- 
trul„marian” şi se încheie cu o versiune personală a unei 
rugăciuni „clasice”. Versul şi proza îşi dau mina şi îşi 
schimbă locul. 

Nu pot să mă îndoiesc că, pentru cititorul creştin, 
acest Acatist nu va fi altceva decit o importantă adăug- 
ire la tezaurul de spiritualitate al credinţei sale, o moda- 
litate în plus de a lega transcendentul de imanent, un 
prilej de consolare şi de înălţare. Lectura sa este o 
delectare a lacrimilor eliberatoare şi a triumfului fericirii 
celeste. Se cuvine ca Luminiţa Niculescu să primească 
mulţumiri şi felicitări pentru această operă. 


* Preluat din vol. Luminiţa Niculescu, Imn Acatist la 
Naşterea Maicii Domnului, Maica sufletelor noastre (Edi- 
tura Waldpress, Timișoara, 2014, 55 pagini), păstrând 
grafia originală a autorului 


Învierea 


DICŢIONARUL PERSONALITĂȚILOR DIN ROMÂNIA. 
BIOGRAFII CONTEMPORANE (EDIŢIA 2013) 


La începutul acestui an, Editura Anima aduce în aten- 
ţia cititorilor săi ediţia 2013 a,„Dicţionarului personalită- 
ţilor din România. Biografii contemporane”, un proiect 
de anvergură naţională, realizat de Redacţia Romanian 
Biographic Institute, sub egida Ong Eco-Europa. Lucra- 
rea se identifică ca unul dintre cele mai mari index-uri 
biografice contemporane din România, cuprinzând 
peste 1500 de biografii, al căror unic criteriu de alegere 
este recunoaşterea valorii unor români de seamă, care, 
prin activitatea profesională şi prin talentul personal, 
s-au evidenţiat în domeniul propriu de activitate, obţi- 
nând respectul şi recunoaşterea societăţii. 

Trăim într-o lume în care identitățile tradiţionale, cul- 
turale şi sociale au devenit fragile. Oamenii se autode- 
finesc din ce în ce mai puţin prin intermediul unor apar- 
tenenţe clare, privind limba, religia, clasa socială sau 
cultura. Individual, omul pare a fi câteodată perceput 
prea puţin în această lume a globalizării. În acest sens, 
este cu atât mai important să ne împotrivim anonimi- 
zării societăţii, printr-un omagiu adus performanţelor 
umane. lar volumul de faţă răspunde nevoii societăţii 
româneşti de a-şi cunoaşte şi recunoaşte valorile con- 
temporane, şi mijloceşte accesul direct la personalităţi 
din toate domeniile vieţii publice, oferind, în acelaşi 
timp, un acces incitant şi educativ la istoria modernă. 

Astfel, Dicţionarul personalităţilor din România. Bio- 
grafii contemporane” este ca un cap de pod peste ulti- 
mele cinci decenii ale secolului XX şi primii ani ai noului 
veac, În care colectivul de redacţie a căutat, şi a găsit, un 
criteriu care să confere unitate şi continuitate acestei 
lucrări, ce cuprinde viaţa şi activitatea creatoare a unor 
personalităţi din domeniile cele mai variate: tehnică, 
politică, medicină, armată, cultură, viaţă spirituală. Acest 
criteriu este pasiunea în activitatea profesională, în 
creaţia artistică ori în viaţa personală. Descoperim aici 
1500 de mărturii despre sacrificiu, inteligenţă, 
creativitate, profesionalism, şi tot atâtea exemple de 
oameni care lasă în urma lor semne palpabile de progres, 
opere nemuritoare, lucrări monumentale, descoperiri 
ştiinţifice, recorduri sportive, poezii pline de simţire şi 
talent, contribuţii la dezvoltarea teologiei, la modelarea 
sufletelor şi aducerea lor mai aproape de Dumnezeu. 

Este salutară iniţiativa colectivului de redacţie de a 
prezenta în volum personalităţi ale Bisericii Ortodoxe 
Române contemporane, ierarhi şi preoţi ai Bisericii care 
lucrează neostenit în ogorul lui Hristos. Amintim pre- 
zenţa în dicţionar a unor personalităţi ale vieţii bisericeşti 
din ţară şi din Banat, precum Preafericitul Părinte Patriarh 
Daniel, originar din localitatea bănăţeană Dobreşti, Înalt- 

preasfinţitul Părinte dr. Nicolae Corneanu, Arhiepiscopul 
Timişoarei şi Mitropolitul Banatului, părintele dr. lonel 
Popescu, vicar-eparhial al Arhiepiscopiei Timişoarei, 
părintele conf. dr. Nicolae Morar, părintele prof. dr. Vasile 
Muntean de la Facultatea de Teologie din Timişoara, 
părintele dr. loan Bude, protopopul Timişoarei | ş.a. 

Privit în ansamblu, dar, mai ales, răsfoindu-l cu interes, 
putem concluziona, cu siguranţă, că această ediţie a 
„Dicţionarului personalităţilor din România. Biografii 
contemporane” este un eveniment editorial incontesta- 
bil, nu doar pentru ca ne aliniază cu ţările care au 
asemenea enciclopedii sau datorită impresionantului 
volum de muncă pe care îl presupune o asemenea 
realizare, ci mai ales pentru că, această lucrare aduce în 
faţa publicului inestimabilul capital de valoare umană 
al neamului nostru românesc contemporan. lar prezenţa 
ierarhilor, a profesorilor de teologie şi a preoţilor în 
cadrul unui dicţionar al personalităţilor naţionale arată 
lămurit că, prin lucrarea neostenită a slujitorilor ei, Bise- 
rica strămoşească a rămas mereu actuală, practică, activă 
şi hotărâtă pentru a-i ajuta pe români să coexiste în uni- 
tatea dragostei şi a credinţei. Societatea are nevoie de 
Biserică şi implicit de Hristos, căci aşa cum spune Sfânta 
Scriptură:,„Fără Mine nu puteţi face nimic” (loan 15,5). 

Concluzionând, sperăm că „Dicţionarul personalită- 
ţilor din România. Biografii contemporane” se va bucura 
de un interes deosebit din partea celor care îl vor des- 
chide şi va fi mesagerul cel mai îndreptăţit al bunelor 
intenţii de a arăta că există oameni iubitori de oameni, 
de cultură, de ştiinţă şi de Dumnezeu, care pun tot ce 
au mai bun în ceea ce fac, rezultând astfel valori, indife- 
rent de vremurile în care se nasc. 

Anul XX nr. 13 (119) | SUPLIMENT AL REVISTEI „ÎNVIEREA“ EDITAT DE ASOCIAŢIA „OASTEA DOMNULUI“ 


Mai 2014 


TRAIAN DORZ, MĂRGĂRITARUL ASCUNS AL 
ORTODOXIEI ROMÂNEŞTI 


Titlu la care 
m-am oprit, pentru 
rândurile care ur- 
mează, și care alcă- 
tuiesc acest număr 
al suplimentului 
Stânca Vieţii - pe 
care îl dorim oma- 
gial - nu are nici o 
urmă de “mândrie 
organizaţională”... 
şi nici de bucurie. 
Este doar expresia 
unei triste realităţi 
pe care o consta- 
tăm, iată, în anul 
de graţie 2014, când se împlinesc 100 de ani de la naș- 
terea celui ce a purtat în lumea asta - şi pentru ea — 
numele... Traian Dorz. 

Din păcate Traian Dorz, la 100 de ani de la nașterea 
sa şi 25 de ani de la plecarea sa din lumea aceasta - și 
aproape 25 de la căderea regimului comunist — rămâne 
un mărgăritar ascuns, nedescoperit, pentru marea majo- 
ritate a credincioșilor ortodocși și pentru poporul român 
în general. Şi ca orice mărgăritar ascuns și Traian Dorz 
nefiind cunoscut şi nefolosindu-i-se decât foarte-foarte 
rar, opera și viaţa în lucrarea misionară a Bisericii, rămâne 
încă nefolositor și fară rod în Biserica în care s-a născut, 
pentru cauza căreia a jertfit totul, chiar și pe sine însuși. 

A vorbi despre Traian Dorz nu este ușor, și cu atât mai 
puţin a scrie despre el... Suntem atât de diferiţi față de 
cum era el... Lumea în care trăim noi e atât de diferită de 
lumea în care a trăit el. Posibilităţile şi resursele noastre 
sunt în multe privinţe incomparabile cu cele din vremea 


MIRCEA PETRU PASCU 


lui. lată, noi scriem pe calculatoare de mare viteză, iar el 
a scris zgâriind, ani de zile, pe cioburi de sticlă, date cu 
scuipat și puţin var de pe pereţii celulelor în care era 
închis... Scria un vers, sau o strofă, o memora, apoi șter- 
gea și scria următoarea strofă pe care o repeta până o 
memora și iarăși ștergea și scria următoare strofă... și tot 
așa până a ajuns să știe pe dinafară sute de poezii pe 
care le-a așternut pe hârtie după ani și ani de temniţă 
comunistă. Suntem atât de diferiţi și totuși păcatul e la 
fel, dar și harul şi umblarea cu Hristos trebuie să fie la fel. 
Vorbim și scriem despre fratele Traian — cum i se adre- 
sează cei din Oastea Domnului - nu pentru că am fi ase- 
menea frăţiei sale, ci pentru că îl avem ca model de 
umblare cu Hristos, dorim sa călcăm pe urmele sale 
pentru că urmele sale sunt luminoase și sunt însoţite de 
cele ale Domnului lisus... 

Ore și ore... chiar zile nu am putut scrie un rând des- 
pre fratele Traian... Înainte de a mă apuca de scris am 
luat din bibliotecă un braţ de cărţi scrise de fratele Traian 
şi mi-am umplut masa de lucru cu aceste cărţi, apropi- 
erea lor mă face sa mă simt mai aproape de autorul lor... 

Cu ce să începem? 

Nu cred că fratele Traian poate fi înţeles fără a 
cunoaște ceea ce s-a petrecut în viaţa fraţiei sale în acea 
zi de 8 iunie 1930, în Duminica Rusaliilor. De aici cred că 
trebuie să începem. Nu împlinise 16 ani... 


„Mă obişnuisem cu viaţa pe care o duceam și - pentru 
nivelul meu de atunci, în condiţiile care îmi erau date - 
nici nu-mi întrevedeam un alt viitor decât cel al unui 
ţăran sortit să-și tragă plugul vieţii sale, așa cum boii săi 
şi-l trăgeau pe al lor. Așa fusese și viaţa strămoșilor mei, 
a bunicilor mei, aşa a părinţilor mei - și desigur nici a 
mea nu va putea fi altfel. 

Fiecare din înaintașii mei avuseră numai câte un sin- 
gur fiu care le trăise. Ca să nui se stingă viaţa și neamul 
până la mine. 

Cine ştie de unde venea și cine a fost acela care a 
rostit cel dintâi pe lumea asta numele acesta cu sunet 
dârz și dur ca un colţ de piatră, ca un clopot grav, ca un 
strigăt într-o peșteră. 

Dar poate și de dor... De dor duios și domol, ca un 
jăratec acoperit... 

Ajunsesem la sfârșitul celor șapte clase primare care 
se prelungiseră mai mult cu doi ani, în care, după moar- 
tea bunului Savu Halbac, nu am avut învăţător deloc. 

Examenul de sfârşitul şcolii l-am dat la Beiuş împre- 
ună cu alte vreo opt sau zece școli fruntașe din jur, care 
şi ele nu aveau decât tot cam 4-5 elevi în clasa ultima, 
fiecare. 

Am fost premiat, iar preotul care ne predase Religia, 
drept răsplată pentru răspunsurile mele, mi-a dat ca 
premiu din partea lui, cartea „Corabia lui Noe“ - scrisă 
de părintele losif Trifa din Sibiu, conducătorul Oastei 
Domnului. 

Momentul acesta a fost cea dintâi întâlnire a mea cu 
numele acestui om trimis de Dumnezeu. Și cu numele 
acestei lucrări a lui Hristos. 

M-am uitat la carte, cu sete ca s-o citesc. Undeva, în 
adâncul fiinţei mele, aveau o rezonanţă atât de adâncă 
toate cele ce-mi vorbeau despre Dumnezeu. Am privit 
apoi cu lăcomie la mâna celui ce-mi dăduse cartea, căci 
mai avea și altele. lar lângă ele avea împăturită o gazetă 


pe care, în grabă citindu-i titlul, mi s-a părut că scrie 
Lumina Stelelor. Dar după aceea am văzut că scrie 
Lumina Satelor. 

După despărţirea de ceilalţi colegi, am început, încă 
de pe drum, să îmi citesc cartea primită premiu. Ce noi 
erau pentru mine toate cele ce le citeam în cartea asta! 
Şi ce mișcat îmi era sufletul, citindu-le! 

A douazi știu că era Duminica Rusaliilor anului 1930, 
ziua de 8 iunie. Și ştiu că după biserică am stat numai 
acasă citind la cartea mea, de care nu mă mai puteam 
despărţi. Era cam pe la ceasul trei după amiază în ziua 
aceea de Rusalii, când ajunsesem la ultimele pagini ale 
cărţii, unde scrie despre mișcarea duhovnicească a Oas- 
tei Domnului, care începuse în ţara și în biserica noastră 
cu șapte ani înainte și care era o chemare din partea 
Domnului și a Mântuitorului nostru Isus Hristos pentru 
fiecare suflet la o hotărâre de viaţă nouă, predată total 
lui Dumnezeu. Pentru că numai așa putem fi mântuiţi 
din potopul păcatelor de acum și din potopul pedepsei 
veșnice care îi așteaptă pe toţi cei care păcătuiesc dar 
nu vreau să se întoarcă la Dumnezeu. 

Ceea ce m-a zguduit mai mult au fost ultimele cuvinte 
ale chemării, care spunea cam așa: 

„Cititorule, ţi-a plăcut cartea aceasta? Poate că ţi-a 
plăcut. Poate că prin unele locuri ai și plâns citindu-le. 
(De unde știa scriitorul că într-adevăr plânsesem?) Dar 
dacă tu nu cazi acum la picioarele Crucii Mântuitorului, 
să plângi cu lacrimi amare pentru păcatele tale și nu-ţi 
predai viaţa ta Domnului lisus - cu legământ sfânt ca să 
nu mai păcătuiești, plăcerea ta trecătoare nu-ţi va folosi 
la nimic. Tu vei rămâne tot în păcatele tale, până ce, pe 
neașteptate va veni și peste tine potopul pierzării, cum 
a venit peste cei din vremea lui Noe, care n-au ascultat 
de chemarea lui Dumnezeu și de chemarea lui Noe de 
atunci. 

Deci lasă totul și vino chiar acum și te predă Domnu- 
lui, începe o viață nouă cu o naștere din nou, intrând 
chiar astăzi în Oastea Domnului. Apoi trăiește pentru 
totdeauna o viaţă cu Domnul și chemând și pe alţii la o 
astfel de viaţă. 

În felul acesta - și numai în felul acesta - vei primi 
iertarea păcatelor tale și vei moșteni la sfârșitul vieţii tale 
Împărăţia cerească. 

Sunt numai două stări: ori în corabie, ori afară. 

Dacă ești afară, intră îndată în corabia mântuirii ca 
nu cumva să vină pe neașteptate potopul și moartea și 
să te afle nemântuit.Vino chiar acum, înainte de a închide 
cartea asta - și te predă Domnului, ca să fii pentru tot- 
deauna cu El... 

Soarele strălucea puternic pe tot cerul fără nici un 
Nor, căci eram pe prispa casei când citeam aceste cuvinte 
de foc, cu inima aprinsă de dogoarea lor. Rândunelele 
cântau în nucul din curte, graurii şi cucul cântau mai 

departe prin perii și cireșii grădinii, iar în toată casa și 
curtea asta eram numai eu singur. 

Simţeam că trebuie neapărat și numaidecât să mă 
arunc undeva în genunchi și să dau drumul șuvoiului de 
lacrimi pe care nu mi le mai puteam stăpâni. Că trebuie 
să-mi descarc sufletul strigând lui Dumnezeu pocăinţa 
mea, întoarcerea mea, predarea mea, legământul meu... 

Dar unde să mă duc, ca să nu mă vadă nimeni, ca să 
nu mă tulbure nimeni, ca să nu mă audă nimeni - să fiu 
numai eu singur cu Mântuitorul meu, Căruia să-l pot 
spune și să-l pot da tot, tot, tot...?! Şi să-mi poată și El 
spune și da totul!... 

Aproape era numai șura cu fân... Acolo sus, în podul 
şurii, nu va ști nimeni să vină. Acolo voi putea fi singur 
să plâng, să mă rog, să-l spun Domnului meu tot ce mă 
apasă, să-mi descarc inima. 

M-am suit acolo și, pe fânul uscat, m-am prăbușit în 
genunchi, am izbucnit într-un plâns nestăpânit și cu 
mâinile ridicate, înălțate și împreunate, am început să 
strig şi să șoptesc, rugându-mă și pocăindu-mă cum nu 
gândisem că se poate niciodată. Mă topeam în faţa Dom- 
nului și Dumnezeului meu, înaintea Căruia stăteam într- 
un fel în care cred că numai o singură dată dintr-o viaţă 
poate sta aşa un om. 

Toată fiinţa mea era numai flăcări, cuvintele mele erau 
de foc, lacrimile ardeau și inima mea părea o vatră de 
jar aprins. 

Din ochii mei șiroiau pe amândoi obrajii nu stropi de 
lacrimi, ci două rânduri neîntrerupte, cum gândesc că 
n-a mai plâns nimeni, cum gândeam că nici nu se poate 
plânge. Cum cred că nici n-a mai putut plânge nimeni 
decât într-o astfel de stare. 

M-am rugat și m-am predat Tatălui, m-am rugat și 
m-am predat Fiului, m-am rugat și m-am predat Sfântu- 
lui Duh... Fiecărei persoane a Sfintei Treimi, pentru că 
Fiecăreia îi păcătuisem şi Fiecare trebuia să mă sfin- 
ţească. 

Apoi m-am predat pentru totdeauna cu cel mai 
puternic legământ Unicului Dumnezeu întreit, în Numele 
şi în Jertfa Unicului Mântuitor lisus Cristos, prin Care le 
făceam toate acestea. 

Aşa ştiu că am făcut... dar de unde mi-a venit îndem- 
nul să fac în așa fel legământul meu - asta nu știu. Ştiu 
numai că așa am făcut. 

Nu știu nici câtă vreme m-am rugat - eram cu totul 
dus din lumea aceasta. Mi se părea că sunt aievea pe 
Golgota, acolo la picioarele Crucii Mântuitorului meu 
lisus, numai eu cu El Singur. Că din mâinile, din picioarele, 
din fruntea și din coasta Sa picură aievea peste mine 
Sângele Lui Sfânt, cald, dulce, ușurător. Că mă spală, mă 
curăţă, mă înnoiește, începând cu creierul meu, apoi cu 
ochii mei, gura mea, inima mea, mâinile mele, picioarele 
mele, toată fiinţa mea de jos și până sus. Că în același 
timp mi se ia de peste mine de sus în jos ceva ca o pătură 

de gheaţă, ceva ca o lespede de piatră, ceva ca un strat 
de noroi. Şi că devin ceva nou, ceva uşor, ceva fericit, 
fericit, fericit... 

Când m-am trezit din starea aceasta, sub genunchii 
mei fânul era ud de lacrimi. lar eu simţeam că aș putea 
să zbor cu atâta uşurinţă, cu câtă păşeam. Într-adevăr 
simţeam ca nu mai am pe mine nici un fel de greutate 
pământească, așa cum parcă nici n-aș fi avut trup ome- 
nesc. 

O frică sfântă și fericită simţii că mă cuprinde, dacă 
nu cumva am căpătat un alt trup și dacă nu urmează să 
mi se întâmple ceva ceresc și nemaicunoscut. Să fiu răpit 
de ceva și dus cine știe unde, să mi se facă ceva, nu știu 
ce. Nu știam că acest ceva mi se și întâmplase. 

O pace luminoasă și nemărginită îmi umpluse tot 
sufletul din mine, cu tot seninul și cu toată frumuseţea 
cerului și a pământului. Cu toată sărbătoarea strălucită 
din afara mea. 

Am ieșit în grădină, dar parcă nu mai știam să umblu. 
Nu mai simţeam pământul sub picioare. Simţeam numai 
că tot trebuie să mă rog, că tot am nevoie să-l spun încă 
şi încă Domnului meu lisus Hristos, dragostea mea, mul- 
ţumirile mele, fericirea nemărginită a recunoștinţei mele 
nemărginite... 

M-am uitat spre soare... Știu și acum unde era el 
atunci pe cer. 

Era vremea să scot vacile și boii la câmp, căci 
nimeni nu mai era acasă. Am mers fericit cu ele la iarbă 
la luncă. Acolo unde erau mai multe tufișuri crescute 
pe malul apei și, în timp ce vitele pășteau, eu am cău- 

tat locul cel mai ascuns dintre sălcii și arini, cu setea 
de a mă arunca iarăși în genunchi şi în braţele rugă- 
ciunii mele fericite. 

În tot timpul, atunci şi după aceea, nu doream mai 
mult nimic altceva decât să găsesc locuri ascunse și clipe 
liniştite unde să mă rog Lui mult-mult și dulce-dulce. 
Nemărginit de mult și nemărginit de dulce... 

Pe atunci era obiceiul ca toţi cei ce intrau în Oastea 
Domnului punând legământul, cum făcusem eu, singuri 
sau în mijlocul adunărilor frăţești - să anunţe asta printr- 
o scrisoare, la Centrul Oastei din Sibiu. Am scris și eu 
despre hotărârea mea, rugându-l pe părintele Iosif Trifa 
să mă înscrie și pe mine în rândul celor ce intră în Oastea 
Domnului și să mă socotească și pe mine ca un mic ostaș 
al Domnului lisus, trimiţându-mi și mie foaia Oastea 
Domnului. 

Peste o lună de zile am primit foaia Lumina Satelor, 
în care, printre alţii care ceruseră acest lucru și ei, ca și 
mine - am citit şi numele meu. Ce adânca tresărit inima 
mea văzându-mi pentru prima dată și numele meu 
înscris cu litere de tipar într-o foaie sfântă, printre atâtea 
alte nume necunoscute din ţară, dar care însemnau tot 
atâtea inimi care luaseră acelaşi sfânt legământ ca şi 
mine... 

De acum nu mai eram singur. 


(Fragmente din cartea autobiografică Hristos, 
Mărturia mea, capitolul 6) 


e w A 
Mi-e dor să plâng 
Mi-e dor să plâng, lisuse, 
Aşa-nspre Dumnezeu, 
Cum am plâns numa-n clipa 
De legământul meu; 
Să-mi simt o descărcare 
A sufletului tot — 
- Aşa mi-e dor, Isuse, 
A plânge, să mai pot. 


Mi-e dor de-o rugăciune 
Aşa-nspre Dumnezeu, 
Cum a fost numa-n clipa 
De legământul meu 

- Să-mi simt o înălţare 

A sufletului bun - 

Aşa mi-e dor, lisuse, 

O rugă să mai spun. 


Mi-e dor de-o-mbrăţișare 
Aşa cu Dumnezeu, 

Cum a fost numa-n clipa 
De legământul meu - 
Să-mi simt fiinţa toată 
Înveșmântată-n rai — 

Aşa mi-e dor, Isuse, 

O dată să-mi mai dai... 


TRAIAN DORZ 

Fără acest moment, al primirii lui Hristos, fratele Traian 
nu poate fi înțeles deplin... Toate câte s-au petrecut în 
viaţa fratelui Traian Dorz, din 1930 și până în 1989, când 
atrecut la Domnul, își găsesc sensul și înţelegerea în acea 
Duminică a Rusaliilor din 1930. Toată truda și jertfa lui, 
mai bine de 17 ani de tortură în temniţele comuniste, 
domiciliu forţat în Bărăgan, confiscarea averii, anchetat 
şi urmărit permanent, apoi opera monumentală, scrisă, 
pe care ne-a lasat-o, peste 50 de volume, însumând mii 
şi mii de pagini scrise, și atâtea altele, au fost posibile 
pentru că în viaţa fratelui Traian s-a produs acea schim- 
bare a înnoirii vieţii despre care vorbește atât Sfânta 
Scriptură cât și Sfinţii Părinţi ai Bisericii noastre. 

Un alt moment foarte important, aş spune la fel de 
important, a fost prima întâlnire cu părintele Iosif Trifa, 
de la începutul anului 1935. Momentul acesta i-a definit 
misiunea și menirea pe acest pământ. Să-l reproducem 
şi pe acesta așa cum îl găsim scris în aceeași carte auto- 
biografică Hristos, Mărturia mea... “Aici voi spune numai 
că întâlnirea mea cu părintele Iosif a însemnat pentru mine 
momentul cel mai înalt din viaţa mea pământească. În 
momentul acela am trăit în focul iubirii până la alb, până 
la punctul de sudură divină și eternă, nu numai cu acest 
mare trimis al lui Dumnezeu, ci și cu destinul și cu scopul 
Oastei Domnului. În așa fel și în așa cadru s-au petrecut 
atunci cu mine lucrurile, încât pe sufletul și umărul părin- 
telui losif eu am pus, la patul lui de spital, un legământ la 
fel cu cel din Rusaliile neuitate că nu mă voi mai despărţi 
de acest om și de destinul lui niciodată” Prigonitorilor săi 
le-a fost peste putinţă de greu să inţeleagă de ce fratele 
Traian nu a putut renunţa la Oastea Domnului și implicit 
la Biserica Ortodoxă. De ce a suferit atât de mult pentru 
Oastea Domnului, când se putea duce la orice confesiune 
neoprotestantă recunoscută de către stat, și nu ar mai fi 
avut nimic de suferit... Dar fratele Traian a înţeles atunci, 
de la prima întâlnire cu părintele losif Trifa, care îi era 
chemarea din partea Domnului, care-i era misiunea în 
Oastea Domnului... s-a identificat chiar cu misiunea lui: 

“Eu n-am fost un trup pe lume, 
nici un chip cum se părea, 
nici o carte, nici un nume 
- am fost misiunea mea. 
N-am fost scrisul sau cuvântul, 
n-am fost viaţa mea, ci-n ea, 
steagul, sabia și cântul 
- am fost misiunea mea. 
Cât am ars luptând, trăind-o, 
dăruit și-aprins în ea, 
mi-am plătit-o înălţând-o 
şi-am fost misiunea mea: 

Privind în ansamblu opera, viaţa și lucrarea fratelui 
Traian Dorz, adică misiunea ce i-a fost încredinţată, se 
pot identifica trei direcţii prioritare: 

1. Mărturisirea Domnului lisus Hristos 


. i? DS Li . 4 A: 
2. Păstrarea frăţietăţii Oastei Domnului în cadrul Bise- 
ricii Ortodoxe Române, indiferent de preţul de suferinţă 
care ar fi trebuit plătit 

3. Păstrarea memoriei părintelui losif Trifa în inimile 
ostașilor. 

Există astăzi unele tendinţe de a-l desprinde pe Traian 
Dorz de Oastea Domnului, de Biserica Ortodoxă și de 
părintele losif Trifa. Adică, de a-i folosi doar opera făcând 
abstracţie de contextul și scopul pentru care a fost creată. 
Chiar a vorbi despre opera dorziană doar din punct de 
vedere literar mi se pare fără sens. 

Dureros, de mulţi ani cântările Oastei Domnului, și 
implicit cele scrise pe versuri de fratele Traian Dorz, se 
cântă peste tot. Se cântă în bisericile neoprotestante, se 
cântă la strană, ca pricesne în bisericile noastre ortodoxe, 
însă în multe locuri pur și simplu li se ascunde apartenenţa 
la tezaurul Oastei Domnului, sau fratelui Traian Dorz. 

Parcă există o teamă, mai ales pentru unii preoţi să și 
pronunţe numele Oastea Domnului sau Traian Dorz. În 
loc ca viaţa și activitatea fratelui Traian Dorz să fie date 
ca model de întoarcere la Hristos, de umblare și lucrare, 
împreună cu Hristos. Parcă nu se dorește ca viaţa credin- 
cioşilor să se schimbe, după cuvântul lui Dumnezeu. 
Parcă e mai comodă lăsarea credincioșilor să putrezească 
de vii, sufletește în păcat, având impresia că sunt credin- 
cioşi autentici, decât să folosești pentru salvarea lor toate 
mijloacele pe care le-a lăsat Dumnezeu ca daruri ale 
Duhului Sfânt în biserica noastră. Și Oastea Domnului și 
fratele Traian Dorz sunt asemenea daruri. 

Și până la urmă ce asteaptă Dumnezeu de la oameni? 
Nu să-și pună viaţa în rânduială și să trăiască după Cuvân- 
tul său? De ce atunci îngropăm Oastea Domnului și tot 
ce are ea valoros, o ascundem în loc să o folosim și să 
mulţumim Domnului că o avem? Păcat, mare păcat... 

POEZIE 


Eu n-am vrut să scriu versuri, poeme şi cântări 


ce gâdilă urechea și inima o-nmoaie, 
ci-am vrut să rup zăvoare, am vrut să sparg cărări 
spre cer și libertate, din iad și din noroaie. 


Am vrut să-mbrac oștire cu număr nesfârșit 
din fiecare carte să-mi plece o coloană 

de luptători cu suflet și braţ nebiruit 
pornind să spargă încă o linie dușmană. 


Din orice gând să-mi iasă o sabie ţintind 
în cuib viclean de șarpe, în inimă de iudă 
şi-n mână de satană ce umblă uneltind 
să fure munca celui ce plânge și asudă. 


N-am vrut să strig cuvinte, ci-am vrut să trag săgeți 
puternice și multe cu negreșită ţintă 

am vrut să sun alarme, am vrut să rup peceţi 

am vrut să-mpiedic răul să fure și să mintă. 


Cântarea-i numai forma sub care-mi ies plecând 
ostaşii-acestei lupte de-un suflet și-o credinţă 

ce oricâţi sunt, să meargă coloane, rând pe rând, 
să lupte-n orice parte spre-aceeași biruinţă. 


„„.O, dragi cântări a-mele, plecaţi cum v-am dorit 
în linii largi de luptă pe-ntins din zare-n zare 

şi nu mai staţi din drumul viteaz și strălucit 
decât când o să sune cereasca încetare. 


Luptaţi să nu ajungeţi în mână la vrăjmaș 
şi-ajunse, nu-i daţi sprijin în lupta lui vicleană, 
păstraţi-vă și scutul și spada de ostaș 
înălţând solia sfântă și-n tabăra dușmană. 


Plecaţi-mi, rânduri sfinte, mai multe an cu an, 
mai îndrăzneţ, mai sigur, mai ager în mișcare 
cu fiece săgeată să-nfrângeţi un dușman. 

— Așa să vă găsească Hristos pe fiecare! 


|TRAIAN DORZ | 
TRAIAN DORZ ] „ 

MEDITAŢII 


de MIRCEA PETRU PASCU 


Omul nu trăiește numai cu pâine 


lisus i-a răspuns: “Omul nu trăieşte numai cu pâine, 
ci cu orice cuvânt care iese din gura lui Dumnezeu” 
(Matei 4,4)... Suma cuvintelor ce ies din gura lui Dumne- 
zeu este Cuvântul... Nu uita! 

Cuvântul a luat trup omenesc din dragoste pentru 
tine, pentru ca tu să poţi comunica cu EI, chiar să fii una 
cu El... Din dragoste pentru tine, a mers mai departe - 
până la capăt - pe drumul Golgotei purtându-ţi crucea 
păcatelor tale... Chiar și-a asumat păcatele tale, s-a iden- 
tificat cu tine, și și-a dat viaţa ca preţ de răscumpărare 
pentru păcatele tale... De ce? Pentru că te iubește și 
păcatele tale puneau un zid de despărţire între tine și 
EI... Acum nimic nu vă mai poate despărţi! 

Sutaşul roman l-a rugat pe Domnul lisus: “Spune 
numai un cuvânt, şi robul meu va fi tămăduit”. Adică: 


“Orice cuvânt care iese din gura Ta are puterea tămădu- 
itoare! Spune un cuvânt, oricare numai spune!” 

Dragul meu prieten, crezi şi tu la fel ca sutașul roman 
despre Domnul lisus?... 

Dacă da, atunci nu uita că şi pentru tine are astăzi un 
cuvânt tămăduitor, pentru trupul si sufletul tău... Prin 
acest singur cuvânt astăzi îţi poate tămădui, suferinţa 
ta, neliniștea, îngrijorarea, depresia, deznădejdea, tul- 
burarea, boala... 

Am o întrebare pentru tine: “Ai auzit tu astăzi acest 
Cuvânt tămăduitor al Domnului lisus?” 

Dacă da, ești fericit! 

Dacă nu, oprește-te și ascultă-L, este viaţa ta! Amin! 

Slăvit să fie Domnul! 


Nu vă înspăimântați! 


EI le-a zis: Nu vă înspăimântați! Căutaţi pe lisus din 
Nazaret, care a fost răstignit: a înviat, nu este aici; iată 
locul unde îl puseseră. Dar duceţi-vă de spuneţi uceni- 
cilor Lui, și lui Petru, că merge înaintea voastră în Gali- 
leea: acolo Îl veţi vedea, cum v-a spus” (Marcu 16, 6-7) 

Dragul meu prieten, 

Am două întrebări pentru tine, la care ar trebui să 
meditezi: 

1. ÎI cauţi pe Domnul lisus? 

2. Unde Îl cauţi pe Domnul lisus? 

Ţi-am pus aceste întrebări, pentru că viaţa omului - 
privită să spunem, din afara ei - apare ca o continuă 
căutare... De dimineaţa și până seara omul caută mereu 
ceva. Pe unele le găsește pe altele nu. Cred că suma 
căutărilor omului este acea stare de bine, de confort 
sufletesc şi trupesc numită generic fericire. Spun gene- 
ric, pentru că nu toţi oamenii înţeleg la fel cuvântul feri- 
cire. Nu trebuie să ne mire faptul că toţi oamenii sunt 
atraşi de fericire. Chiar dacă nu o înteleg, fericirea îi 
atrage. De ce? pentru că oamenii au fost făcuţi pentru 
fericire. Sau dacă vrei mai concret, dragul meu prieten, 
tu ai fost făcut pentru a fi stăpânit de fericire... 

1. ÎI cauţi pe Domnul lisus? Această întrebare are un 
sens profund, pentru că singurul care poate aduce feri- 
cirea, cu adevărat, nu numai iluzia fericirii, este Domnul 
lisus! Astfel, nu este suficient să cauţi fericirea, ci trebuie 
să-L cauţi pe Domnul lisus - singurul care îţi oferă ferici- 
rea adevărată, chiar fără nici o plată! 

2. Unde Îl cauţi pe Domnul lisus? Şi această a doua 
întrebare se justifică, deoarece simpla căutare a Dom- 
nului lisus nu este suficientă! Contează foarte mult când 


Îl cauţi şi unde Îl cauţi, pe Domnul lisus! Când? adică, în 
această viaţă, cât încă mai trăieşti, mai poţi să-L găseşti 
- ca Mântuitor. După ce vei muri, Îl vei găsi, dar de data 
aceasta, numai ca Judecător!!! Unde? adică, Domnul 
lisus trebuie căutat în locuri în care poate fi găsit! Nu 
umbla în locuri în care domnește diavolul și păcatul că 
nu ai șanse să-L găseşti! Rişti să te îndepărtezi și mai mult 
de EI!!! Caută Biblia, caută adunarea, caută părtașia cu 
oamenii care L-au găsit. Cu siguranţă Îl vei găsi şi tu... 
(Mă bucur tare mult pentru “prietenii mei de facebook” 
care L-au găsit deja pe Domnul! Sunt fericiţi!) 

Parcă înainte de încheiere ar trebui să atragem aten- 
ţia asupra unui mare pericol: Găsirea unui lisus încă mort 
în formalisme și rânduieli omeneşti... Oamenii au mereu 
tendinţa să-L pună pe Domnul lisus în mormântul for- 
melor și al cojilor omenești... Ajung să iubească mai mult 
mormântul acesta, în care L-au pus, decât pe El- Cel Viu! 
Pe lisus cel Înviat din morţi! Caută-L pe Domnul, dar pe 
Domnul lisus a cărui Duh de viaţă dătător, L-a înviat din 
morți, singurul care te poate învia și pe tine la o viaţă 
nouă! lar dacă L-ai aflat, nu obosi spunându-le și celor 
din jurul tău că Domnul este viu în vecii vecilor. Amin! 

Oamenii din jurul tău se împart în trei categorii: unii 
nu L-au găsit pe Domnul, alţii L-au găsit, dar e încă mort, 
aşezat în mormântul părerilor omenești, iar alţii trăiesc 
bucuria comuniunii cu lisus cel Înviat din morţi!!! 

Tu fii pentru toţi chipul Celui care a fost mort și acum 
e viu în vecii vecilor! 

Fii cu toţi, blând și înţelegător, precum este Domnul 
tău! 

Slăvit să fie Domnul! 


Stânca vieţii 

COMENTARIU 
LA PARABOLA TALANŢILOR 


În lisus Hristos Fiul lui Dumnezeu întrupat, s-a refă- 
cut deplin definitiv legătura harică dintre Dumnezeu 
şi oameni, recâştigând astfel în Hristos darurile de sus 
pe care Dumnezeu le voieşte lucrătoare la toţi. 

Darurile acestea sunt cu adevărat roditoare în toţi 
cei ce se deschid duhovniceşte pentru primirea daru- 
rilor dumnezeieşti, cu care se conlucrează în chip liber 
şi conştient. 

Se pierd pe sine numai cei care nesocotind-şi cali- 
tatea de purtători ai chipului lui Dumnezeu şi de înno- 
iţi în Hristos nu se străduiesc în nimic să facă rodnice 
în ei darurile primite. 

Ei se asemănă astfel cu ultimul slujitor din parabola 
talanţilor, cel care primind talantul a săpat în pământ 
şi a ascuns argintul stăpânului său, făcându-l nelucră- 
tor, ca şi când n-ar fi existat. 

În parabola talanţilor, stăpânul care împarte sluji- 
torilor săi fiecăruia după puterea lor reprezintă pe 
Dumnezeu, iar slujitorii pe oamenii. 

Aceștia toţi primesc dar de la Dumnezeu, urmând 
ca ei să le facă roditoare atât pentru preamărirea lui 
Dumnezeu, cât şi pentru bunăstarea şi fericirea lor în 


Preot IOAN VASILE CHEREGI 


HEVAOTHCICTOR NEHTE 


viaţa pământească şi cea de dincolo, la intrarea căreia 
vor da cu toţii socoteală de felul cum au întrebuințat 
talanţii, adică darurile primite. 

Între primele daruri duhovniceşti avem virtuțile 
teologice: credinţa, nădejdea şi dragostea pe care se 
cuvine să le păstrăm, să le întărim în noi, îmbogă- 
ţindu-ne viaţa duhovnicească. Alte daruri sunt virtu- 
ţile morale: înţelepciunea, bărbăţia, cumpătarea. 

Pe lângă aceste daruri ale Duhului Sfânt, avem 
darurile primite de la Sfintele Taine. Beneficiem apoi 
de alte daruri naturale specifice fiecăruia dintre noi: 
diferitele calităţi, talente, însuşiri dăruite fiecăruia 
dintre noi în parte şi mai mult unora, altora mai puţin, 
fiecăruia după puterea lui. 

Darurile împărţite nouă de către Dumnezeu sunt 
avuţia pe care trebuie să o înmulţim. 

De aceea chipul în care folosim aceste daruri este 
felul în care administrăm noi bogăţia lui Dumnezeu 
încredinţată nouă. 

Adevăratul creştin să nu uite niciun moment, că 
viaţa lui şi prezenţa sa viitoare depind de modul în 
care lucrează darurile primite de la Părintele Ceresc. 

EVENIMENT MUZICAL ECUMENIC 


Pentru revigorarea vieţii spirituale a municipiului 
Caransebeş, în general, şi a celei artistice în special, se 
impune promovarea, în rândul publicului meloman, a 
gustului pentru muzica bună, pentru aşa-zisa muzică 
„Clasică”. 

Primii paşi au fost deja parcurşi prin concertele sus- 
ţinute de Filarmonicile din Arad şi Timişoara, prin reci- 
talurile de lieduri şi arii din opere găzduite de incinta 
sacră a Sinagogii, ori prin întâlnirea de neuitat a publi- 
cului cu Catharina Lal Coressi, artista lirică a Teatrului de 
Operă din Viena, ocazie cu care soprana a interpretat 
selecţiuni din Opera „Carmen”, de Georges Bizet. 

Joi, 8 august 2013, în preafrumoasa sală de specta- 
cole a Casei de Cultură „George Suru” din Caransebeş a 
avut loc concertul Cvartetului de coarde „Furiant” din 
Austria, eveniment organizat de Primăria Caransebeş, 
cu implicarea Societăţii 
Culturale „Metarsis” din 
Reşiţa. 

La cele patru pupi- 
tre au cântat italia- 
nul Stefano Mesaglio 
(vioara |), românul VIă- 
duţ Popescu (vioara a 
II-a), precum şi slovenii 
Gregor Hrabar (violă) şi 
Nika Svrac (violoncel). 

Vizavi de alte genuri 
ale muzicii clasice, naş- 
terea şi perfecţionarea 
„Cvartetului de coarde” 
o datorăm cunoscutu- 
lui reprezentant al cla- 
sicismului vienez, Jo- 
seph Haydn, supranumit „Părintele simfoniei”, pentru 
numărul impresionant - peste 100 — de creaţii de acest 
gen. 

Dar să ne îndreptăm atenţia asupra celor patru tineri 
talentaţi şi entuziaşti care au adus cu ei, pentru noi, spec- 
tatorii, momente de neuitat. 

Programul a fost alcătuit din trei creaţii, adevărate 
capodopere ale genului: Joseph Haydn - Cvartetul de 
coarde în Mi bemol Major, op.33, nr.2 „Gluma“; Gyorgy 
Kurtag - Omagiul lui Mihaly Andras. 12 Mikroludii pentru 
Cvartet de coarde, op.13, şi Claude Debussy, Cvartet de 
coarde în Sol minor, 0p.10. 

De ce oare cei patru protagonişti n-au interpretat, 
aşa cum ar fi fost firesc, evolutiv, mai întâi creaţia lui 
Haydn, reprezentant al Clasicismului, apoi a lui Debussy, 
un exponent al Romantismului, şi, în final, „Mikroludiile” 
lui Kurtag, un muzician modern? 


Sala de spectacole a Casei de Cultură „George Suru” 


Prof. dr. DUMITRU JOMPAN 


Fiindcă miniaturile lui Kurtag, asemenea unor prepa- 
rate mult condimentate, ar fi fost greu de digerat de un 
public neavizat. Tinerii interpreţi au gândit bine că, păs- 
trându-ne în domeniul culinar, în final să ofere celor 
prezenţi, prin muzica lui Claude Debussy, un desert, mai 
uşor de înţeles, şi un vin de Bordeaux. 

Emulaţia dintre cele patru voci ale instrumentelor 
din familia „cordofonelor” s-a făcut simțită pe întregul 
parcurs al concertului; motivelor muzicale contras- 
tante le-au succedat dezvoltări şi travali tematice, 
în aşa fel încât „gâlceava” polilogului instrumental 
să se rezolve de fiecare dată într-un mariaj şi o 
armonie perfecte, lăsând buna impresie de unitate în 
diversitate. Tinerii interpreţi au ştiut, ca de fiecare 
dată, să asigure independenţa fiecărui instrument, dar 
nu în detrimentul evidenţierii melodiei principale, 
altfel spus, a planuri- 
lor sonore. 

Au fost urmărite cu 
mare atenţie toate 
aspectele unei exce- 
lente interpretări: fra- 
zarea, tempoul, rit- 
mica, dinamica şi, nu în 
ultimul rând, grija pen- 
tru nuanţe. Pauzele 
generale la lucrarea lui 
Kurtag n-au fost doar 
nişte momente de 
tăcere, ci de stimulare 
a imaginaţiei ascultă- 
torilor, care au putut 
reflecta asupra a ceea 
ce s-a cântat şi ceea ce 
putea să urmeze. 

Dăruirea şi pasiunea cu care au cântat cei patru, reu- 
niţi într-un mănunchi pe care am putea să-l numim 
„muzical ecumenic”, au ieşit în evidenţă cu asupra de 
măsură în cazul lui Gregor Hrabar, care la un moment 
dat, ieşind din propria-i cochilie, s-a exteriorizat, trăind 
puternic pasajul muzical respectiv, convingându-i pe cei 
prezenţi în sală de marea putere de convingere a artei 
sunetului. 

Tânărul violonist Vlăduţ Popescu a făcut paşii mărunți 
ai începutului la Şcoala de Muzică şi Arte Plastice din 
Caransebeş, asemenea altor tineri talentaţi precum 
Sanda Avramescu şi Eva Liebmann, acum profesoare, 
Julius Kalmar - dirijor de orchestră la Viena, sau ingine- 
rul Dinu Poiană. lar grupul celor patru va reprezenta, aşa 
cum a făcut-o şi până acum, peste mări şi ţări, Banatul, 
şi chiar mai mult - România Muzicală. 


Învierea 

PELERIN ÎN ŢARA SFÂNTĂ(XVI) 


Următorul popas va fi la lordan. Până să ajungem ni 
se vorbeşte despre apa miraculoasă a lordanului. Este 
„râul care coboară” (în limba arabă) şi care izvorăşte din 
Munţii Antiliban, cei care sunt o prelungire a muntelui 
zăpezii (Jabel-el-Talg ) sau Muntele Hermon. După ce 
traversează Libanul de sud, râul intră pe Pământul Sfânt 
(pe o lungime de 320 de km.) şi se varsă în Marea Galileei 
(Lacul Kineret sau Marea Tiberiade), de unde îşi continuă 
drumul frontier până se varsă în Marea Moartă, la 400m 
sub nivelul mării. 

Ni se vorbeşte despre faptul că pentru cei mai mulţi 
dintre noi, râul reprezintă locul unde a avut loc botezul 
lui lisus Hristos, la vârsta de 30 de ani, de către Sf. loan 
Botezătorul, însă râul este cunoscut şi datorită altor eve- 
nimente cu semnificaţii deosebite: se spune că aici s-au 
format cele 12 seminţii (triburi) ale lui Israel, aici losua şi 
triburile au traversat spre Pământul Făgăduinţei, şi tot 
aici a fost locul unde au avut loc lupte între popoarele 
ce erau de o parte şi de alta a râului, dar şi faptul că râul 
este cea mai importantă sursă de apă potabilă a Ţării 
Sfinte. 

De asemenea, pe colina din apropierea lordanului se 
află Mănăstirea Maria Egipteanca, cât şi locul de unde 
s-a ridicat la cer Sf. Ilie în car de foc. 

La un moment dat autocarul face dreapta pe şoseaua 
care se îndreaptă spre lordan. Multe autocare şi lume 
adunată, veniţi din diferite colţuri ale lumii la râul sfânt. 
Îmbrac cămaşa albă cumpărată din Nazareth şi cobor 
scările spaţiului amenajat spre „pontonu!” din lemn. 
Malul celălalt este în lordania. Acolo ar fi fost construită 
prima mănăstire ce purta hramul Sf. loan Botezătorul. 
Aflu că acest loc, unde păşesc, asemeni sutelor de cre- 
dincioşi prezenţi ar fi cel în care Mântuitorul nostru a 
primit botezul. Locul a devenit încă din secolul al IV-lea 
loc sfânt, de pelerinaj, fiind numit larden, adică cel ce 
coboară sau trecerea prin vad (în ivrit). 

Tot aici s-au săvârşit şi alte minuni: Sf. Elisei a vindecat 
căpetenia oştilor siriene de lepră, a înviat un mort şi a 
îndulcit apele amare ale unui râu din lerihon. De aseme- 
nea a avut loc„despărţirea apelor” când apele s-au dat 
la o parte şi, „au trecut fiii proorocilor pe uscat”. 

lată-mă în faţa râului care curge lin cu apele sale mira- 
culoase, având lăţimea de aproximativ 40 de m. (se 
spune că lăţimea variază între 27 şi 45 de m., iar adân- 
cimea este cuprinsă între 1,5-3,5 m.) 

De câte ori am ascultat sau am cântat, În lordan bote- 
zându-Te, Tu, Doamne !”, dar niciodată nu credeam că 
voi ajunge să-l privesc şi chiar mai mult să mă scald în 
el. Intru în lordan şi îmi ud pentru început picioarele, îmi 
spăl faţa, ochii, ca apoi să îmi ud corpul. Apa nu este rece 
cutoate că este început de martie; adâncimea este mică. 


MARIA TCACIUC BRĂTEANU 


Mă bucur că am reuşit să primesc binecuvântarea părin- 
telui cu apă din lordan. Sunt emoţionată şi mulţumesc 
în gândul meu :,Tu,Doamne mi-ai rânduit să ajung aici... 
lau într-o sticluţă apă din apa lordanului. Este atât de 
limpede şi clară... ! 

În autocar e linişte deplină. Mă simt uşoară şi neo- 
bosită în timp ce autocarul aleargă prin mănoasa vale 
a lordanului spre altă regiune deşertică a ludeei. 

Ni se reaminteşte troparul Botezului Domnului nos- 
tru lisus Hristos şi faptul că în fiecare an patriarhul leru- 
salimului îmbracă cămaşa albă şi alături de credincioşi 
intră în lordan, aruncând crucea în mijlocul râului, când 
tineri se avântă să o prindă şi să o aducă la mal. Proce- 
siunea are loc în fiecare an, cu participarea a mii de cre- 
dincioşi, pe data de 19 ianuarie. 

Am rămas cu gândul la mulţimea prezentă la lordan, 
unii bolnavi, alţii neputincioşi şi mă gândesc la credinţa 
mea... 

Gândul mă poartă la botezul Mântuitorului, când 
cerurile s-au deschis şi Duhul Sfânt s-a pogorât sub înfă- 
ţişarea unui porumbel şi s-a auzit glasul Tatălui ceresc: 
„Acesta este Fiul Meu Cel iubit, întru care am binevoit. 
Pe acesta să-L ascultați !” şi la faptul că apele Iordanului 
s-au învolburat, şi-au întors cursul, fenomen ce se întâm- 
plă de 2000 de ani ,cu foarte puţine excepţii. Îmi vine în 
minte icoana Botezului, ce am văzut-o în biserica Sf. 
loan Botezătorul din Ain -Karem. 

Ne îndreptăm spre locul unde şi lisus a mers după 
botez şi unde a fost ispitit de diavol, înainte de a-şi începe 
misiunea pe pământ, spre Muntele Caranthania sau 
Muntele Ispitirilor. Aici lisus a postit timp de 40 de zile 
şi nopţi, aici se află peştera în care a stat şi piatra pe care 
a stat când a fost ispitit (Caranthania în limba arabă 
înseamnă 40). 

Autocarul se opreşte la poalele muntelui. Aşezămân- 
tul este undeva, sus, sub vârful lui. Până sus se urcă ceva 
mai abrupt decât la Hozeva,dar drumul mi se pare a fi 
mai scurt. Drumul urcă în pantă. La un moment dat 
coteşte spre stânga, ca în cele din urmă să ajungă la 
scările pe care şi-au expus marfa comercianții ambulanți. 
Soarele arde din înaltul cerului, iar spaţiul comercial este 
acoperit pentru protecţie cu tablă. 

Ne regrupăm în faţa mănăstirii şi aşteptăm ieşirea 
celor dinăuntru. Un custode „dirijează” acest program, 
deschide şi închide uşa după fiecare grup. De la intrare 
se urcă câteva scări, pentru ca apoi să se ajungă pe un 
coridor cu spaţii administrative. 

Pe dreapta în peretele de stâncă se află gura unei 
peşteri, foarte joasă şi îngustă. Intru aplecându-mă şi 
cobor cele trei trepte de la intrarea în peşteră. Înăuntru 
icoane, lumânări şi candele aprinse. Aici a postit Mântu- 


18 


Învierea 


itorul 40 de zile şi nopţi. Părăsesc spaţiul sfânt şi observ 
înainte de a intra în spaţiul bisericii o nişă în care este 
fixată o icoană, iar deasupra uşii existenţa unui felinar. 
Păşesc în spaţiul în care un călugăr primeşte pomelnice, 
lumânări şi vinde suvenire. Uşa bisericii deschisă lasă să 
se întrevadă în interior. 

Biserica este înaltă, foarte frumoasă cu ziduri con- 
struite, care se îmbină în mod armonios cu zidurile stân- 
cii naturale într-un tot arhitectural deosebit. Am reţinut 
cele două candelabre mari, din cristal, iconostasul sculp- 
tat cu multe icoane, pardoseala pe un mozaic geometric, 
colorat, iar în mijloc se află steaua cu şase colţuri, ce 
indică locul ispitirii. Bolta este jumătate din stânca ori- 
ginală şi jumătate construită. Pe boltă se află pictura 
Sfintei Treimi. Icoanele mari şi picturile murale de pe 
stâlpii ce susţin bolta sunt de o rară frumuseţe. 

Mi-a atras atenţia crucea mare, din lemn pe care se 
află pictat lisus Hristos răstignit, în mărime naturală. În 
partea dreaptă a altarului se găsesc scările ce duc la 
paraclisul ispitirii, acolo, unde sub altarul din marmură 
se află piatra originală, pe care a stat lisus când a fost 
ispitit de diavol. Aici e locul unde diavolul ar fi făcut două 
din cele trei ispitiri: ispita trupului, spunând că dacă lisus 
este Fiul lui Dumnezeu să facă pâini din pietre. lisus ar 
fi răspuns:,„Este scris: omul nu va trăi cu pâine, ci cu orice 
cuvânt a lui Dumnezeu”. A doua ispită ar fi aceea că dia- 
volul L-a urcat pe lisus pe muntele înalt şi i-ar fi arătat 
împărăţiile pământului spunând:,Îţi voi da toată stăpâ- 
nirea şi strălucirea lor, dar te vei închina înaintea mea”. 

lisus i-ar fi zis: „Înapoia mea, Satano! Este scris să te 
închini Domnului Dumnezeului Tău şi numai Lui să-i 
slujeşti”. A treia ispită ar fi avut loc în lerusalim când dia- 
volul L-a urcat pe lisus pe streaşina templului , zicând: 
„dacă eşti cu adevărat Tu, Fiul lui Dumnezeu, aruncă-Te 
jos că El va porunci ca îngerii să Te păzească”. lisus i-ar fi 
răspuns:,„să nu ispiteşti pe Domnul Dumnezeul Tău.... 

În ceea ce priveşte istoria Muntelui Ispitirilor se 
cunoaşte faptul că sunt pe Saradarion (o altă denumire 
a muntelui) vechi ruine a bisericii bizantine din secolul 
al VI-lea, dar că existenţa pe munte a unei biserici a fost 
notificată de însăşi Împărăteasa Elena încă din anul 
326.e.n. După cucerirea Palestinei de către otomani bise- 
rica a devenit o ruină (anul 630 e.n.). 

În perioada cruciată pe munte s-au construit două 
biserici: una pe platou şi alta la jumătatea muntelui. 
După cucerirea arabă ele au fost dărâmate, pentru ca în 
anul 1874 grecii să cumpere teritoriul şi în 1895 să fie 
construită actuala mănăstire. 

Părăsesc lăcaşul sfânt iar la jumătatea drumului ce 
coboară în pantă, mă opresc şi privesc spre înălţimi, spre 
cupola albastră ca seninul cerului, spre clopotniţă, spre 
cele două balcoane dinspre vale şi spre grotele săpate 
în stânca muntelui, în timp ce cele trei telegondole, ce 
duc şi aduc pelerini pe munte, alunecă lin deasupra 
capului meu. Înainte de plecare mai privesc pentru o 
ultimă oară muntele de la geamul autocarului şi nu-mi 
vine a crede că am reuşit azi, pentru a doua oară, acest 
efort spre înălţimi, fără a resimţi nicio oboseală. 

Gândurile mele rămân încă un timp în împărăţia pus- 
tiului ludeei, în timp ce autocarul a coborât şi aleargă pe 
şoseaua impecabilă ce şerpuieşte printre culturile de 
legume și pomi fructiferi, lăsând în urmă ţinutul auster. 
Mă întreb şi fără să-mi răspund îmi continui meditaţia. 
Cât, oare, este de greu sau cât este de uşor să te nevoieşti 
zile şi nopţi în asemenea locuri? Cât suntem de departe 
de credinţă, noi, cei care azi dorim din ce în ce tot mai 
mult confort, locuinţe mai moderne, dorinţe deşarte.... 
toate lucrurile materiale, care mai ales în ultimele dece- 
nii au pus stăpânire pe crezul uman?.... 

Mă trezeşte din gândurile mele oprirea autocarului 
pe una din străzile lerihonului. Suntem în faţa bisericii 
ortodoxe române de la Ierihon. Doamne-ajută! 

piatra de pe mormânt 
fi-va ridicată 

cu îngerii când vei grăi 
apostolii te-or asculta 
nu te-or asculta 

mult timp nu va mai fi... 


unele limpeziri 

despre cele întâmplate 

sunt pe pământ, 

altele, în Împărăţie, 
pogorământ mai binecuvântat 
unde să fie? 


după voia lui Dumnezeu 
străbătând înţelesuri adânci 
desprinse din ancestrala versiune 
nemurim aceleaşi sfinte cuvinte 
aceeaşi necuprinsă minune: 
Hristos a înviat! 


LUMINIŢA NICULESCU 


OYntonion 


Mă bântuie tot mai adânc 
O amintire-nfricoşată 

Care mâă-ndoaie sub povara 
Unui păcat ce pare veşnic. 


Dac-aş da timpul înapoi, 
S-ajung o clipă mai devreme 
Să-mi curm pornirea câtre rău, 
lremediabilul s-ar şterge. 


“Dar ce-am făcut?” mă scormonesc, 
Uitându-mă cu spaimă-n urmă: 

Nu se străvede nici un semn, 

Deşi sunt vinovat de moarte. 


Dacă în mine, cel de-acum, 
Simt un ecou al celui care 

A fost gonit din Paradis? 

Dacă sunt umbra celui singur 
Fugind de fratele ucis? 

De ce aud încă pe lespezi 

Cum cad cei treizeci de arginţi? 


MONICA PILLAT 


Când simţi pe Dumnezeu în preajma ta 
Nu te îndepărta. Dumnezeu s-a apropiat 
Şi cu dragoste te-a mângâiat. 

Nu simţi mângâierea Lui 

Atunci când eşti al nimănui. 


Dumnezeu niciodată nu te părăseşte 
El întotdeauna te iubeşte 

Să ştii că nu eşti uitată 

Nici când eşti prea supărată. 
Dumnezeu când te-a creat 

Multă iubire ţi-a dat 

Dă-o şi tu la omul curat. 


ILONA GYURICZA 


ONocujrindore 


mi-ai spus atunci 

pe drumul spre Emaus 
unde-i celălalt univers 

dar nu-mi aduc aminte, 

e vina mea, Te-ascult mereu 
fără s-aud cuvinte... 


poate se trece cumva 
prin lerusalim 

drept înainte 

dincolo de noapte 

pe lângă cele nearătate, 
de unde să ştiu eu... 


această zi 

cu gust pustiu 
cu gust amar 

de nedescris 
apocalips 
„sâmbăta tăcerii” 


e o alegorie târzie, 

sper că cineva 

va reconfigura 

epistola întâia către corinteni 
altfel nimeni n-o să se înscrie 
pe lista paulină... 


se mai rostesc rugăciuni 

din mers uneori: 

„Hristos a înviat din morţi 

cu moartea pe moarte călcând” 
în lumea deşertăciunilor 

se mai aprind lumânări... 


LUMINIŢA NICULESCU 

OY rugătetune para ff 


Aşa cum trupul nu poate să trăiască, 

Dacă în casă nu intră aer curat să primească; 
Nici sufletul nu poate să răzbească-n lume 
Fără hrana aleasă numită rugăciune. 


Rugăciunea este apă şi pâine şi aer curat; 
În gândul tău te roagă neîncetat, 
Mulţumeşte la bine, cere ajutor la greu 

Şi cere să te-ndrume ce-ar face-n locul tău. 


Nu risipi timpul căutând în zadar, 

Nu trece prin viaţă rătăcitor, hoinar, 

lar peste ani înfloresc ghiocei în păr; 

Că-n rugăciune poţi afla şi dragoste şi adevăr. 


Sfinte Hristoase şi Maică Preacurată, 

În faţa voastră mă-nchin pân la pământ, 
Că-n rugăciune neîncetată 

Şi porţile spre ceruri se deschid. 


Rugăciunea sinceră din inimă să vină 

La fel ca apa cristalină din izvor, 

Să crezi mereu în dragostea divină, 

Că Dumnezeu niciodată nu rămâne dator. 


FELICIA CRIHAN IANCU 


2/77 pula Ea, 


Spre mila Ta, lisus iubit, 

Spre marea Ta iubire 

Vin astăzi în genunchi smerit, 
Cerându-Ţi mântuire. 


În vise mari mă adâncesc, 
Şi-n păcate cad cu vrere 

Şi lupt, o Doamne să răzbesc, 
Să mă-ndepart de ele. 


Cum cad adesea prea uşor, 

Şi rătăcesc în vale, 

Nu văd cum Doamne încetişor, 
Mă-ndepărtez de cale. 


De calea care duce-n sus 
Ce duce doar la Tine, 
Am rătăcit acum lisus 
Cu a poftelor pornire. 

Ptorl mea 


Păstorul meu cel bun 

Îţi mulţumesc că mi-ai ieşit în drum 
Pe Tine Doamne de nu te aflam 
Străin prin lume pribegeam. 


Păstorul meu cel drag 

Te-aştept de-acum la mine-n prag 
Poftindu-Te în odaia mea săracă 
Dar lui Dumnezeu să-i placă. 


Spre Tine Doamne privirea-mi se ridică 
Aducând o rugăciune cât de mică 

Cu mulţumire-n tot ce spun 

Că-mi eşti păstorul cel mai bun. 


Şi ai de grijă şi de mine 
Cum pe mulţi îi ai cu Tine 
Privind icoana de păstor 
Îmi vine-n minte un călător 


Ce la margine de drum 

Se ruga Celui mai bun 

Fie Doamne mila Ta 

Şi-mi auzi Tu ruga mea 

Că-mi este păstorul cel mai drag 
De-acum te-aştept, la mine-n prag. 


PETRU IOSIF TOMA 


E /uza cubul 


Acum lisuse mă căiesc 

Şi-n lacrimi spun necazul, 
Cum relele mă chinuiesc 
Şi vreau să-mi ierţi păcatul. 


Tânjesc Hristoase cu mult dor 
La a Ta împărtăşire, 

Că eşti mereu Răscumpărător 
În orice Liturghie. 


Din paharul Tău aş vrea să gust 
Să trăieşti din nou în mine, 

Să merg mereu pe al Tău drum 
lar Tu să fii cu mine. 


Îţi cer lisuse să-mi trimiţi 
Din mila ta o rază, 
Şi-n sânul Tatălui ceresc 
Tu Doamne, mă aşează. 
IOAN CREŢU 

Cu lumină din lumină 
Azi lumea se-mpărtășește 


Căci peste întreg pământul 
Invierea se vestește 


Prin lumină din lumină 
Mântuire azi primim 
În a sufletului cămară 
Întunericul strivim 


Din lumină luăm lumină 
Sufletele ne-ncălzim 

Cu razele de credinţă 
Din curcubeul divin 


Veniţi de luaţi lumină 

Din marea sfânta-Nviere 
Lumină ce nu se stinge 

Și un veac pururi nu piere 


Căci lumina din lumină 
Focul credinţei aprinde 
Ce ne arde sufletul 

În văpăi calde și blânde 


Lumina ce-i din lumină 
Aprinde dor de credinţă 
Dogoare sfântă abate 
Peste om și neputinţă 


Veniţi în ziua Luminii 
Să-mbrăcăm haina cea nouă 
Ce-i croită din iubire 

Şi-al credinţei fir de rouă 


Lumina nu-i doar lumină 
E Hristos adevărat 
El este Lumina lumii 
Pe pământ S-a arătat 
El este Lumina lumii 
Ce din morţi a înviat. 
ELENA TIMARIU 


OYea, Cel imaniat dim most 


lisus S-a înălţat la cer, 
Răsună coru-n catedrală. 
E bucurie nesfârșită, 

Şi-n inimă e-atâta fală. 


lisus, Cel înviat din morţi, 
El Fiul Omului să fie, 
Acum la Tatăl S-a-nălţat, 
Cu noi fiind în veșnicie. 
PETRU JICHICI 


(00 A 


Acum, în astă sfântă noapte, 

Mister e-n jur şi s-aud șoapte. 

De-odată clopotele bat: 

„Big - bang”, „Hristos a înviat !” 
Mirate, florile-și deschid potirul, 
Lăsând, în stropi, spre noi, să curgă mirul. 
Un freamăt nou plutește peste sat, 
Răspuns șoptit:„ Adevărat a înviat!” 


Creştini se-ndreaptă spre altare, 
Lumini s-aprind cât vezi în zare, 
Sobor de preoţi, coruri cântă, 

In noaptea noastră cea mai sfântă 
Spre ceruri imnul lor s-avântă ... 


Un suflu sfânt e-n atmosferă, 
Incepe-n lume-o altă eră. 

Acum lisus — al nostru Împărat, 

Prin înviere, moartea a călcat, 

Cu morţi, din morţi „Hristos a înviat!” 


Prof. MIHAI DOROFTEI 


Doamne, Dumnezeule, 
ajută-l pe om 

să-și bătătorească bine drumul în viaţă 
ajută-l pe om 
ajută-l pe om 

să primească apa vieţii când e însetat; 
ajută-l pe om 

să nu tremure haina pe el când plânge; 
ajută-l pe om 

să nu-l doară ochii atunci când se roagă; 
ajută-l pe om 

să nu-i trebuiască foc atunci când Tu ești în inima lui; 
ajută-l pe om 

să nu-și scoată inima din piept pentru altul; 
ajută-l pe om 

înţelepciunea să-i umple buzunarul și paharul; 
ajută-l pe om 

să găsească drumul pierdut; 
ajută-l pe om 

să caute adăpost la Tine; 
ajută-l pe om 

să umble la lumina Ta pe pământ; 
ajută-l pe om 

să-l lumineze steaua lui şi să prindă corabia speranţei; 
ajută-l pe om 

să folosească lacrima ca pe un început; 
ajută-l pe om 

să se îmbrace în hainele plăcute Ţie 
şi ajută-l pe om 

să se înarmeze cu sabia adevărului. 

NEDIOARA PALADE 

ADMITEREA 2014 LA SECŢIA PASTORALĂ A 
FACULTĂŢII DE LITERE, ISTORIE ŞI TEOLOGIE 


Înscriere admitere 

Verificarea aptudinilor muzicale + Testul grilă. 
Afişarea rezultatelor preliminare 

Depunerea și rezolvarea contestaţiilor 


14 — 22. 07. 2014 
23.07. 2014 


24 — 25.07.2014 
24 — 26.07.2014 
24 — 26.07.2014 
28 — 29.07.2014 


30.07.2014 


Calendarul admiterii este flexibil şi poate suferi modi- 
ficări minimale. Recomandăm consultarea regulată a 
site-urilor Arhiepiscopiei Timişoarei şi Facultăţii de Litere, 
Istorie şi Teologie, pentru verificarea eventualelor modi- 
ficări. 


Pentru înscrierea la concursul de admitere, candida- 
ţii vor completa o cerere de înscriere la care se anexează 
două fotografii tip buletin de identitate şi următoarele 
acte (care vor fi depuse într-un dosar plic): 

* copie după cartea de identitate; 

* diploma de bacalaureat sau diploma echivalentă, 
în original; candidaţii care se înscriu pentru concurs şi 
la o altă facultate vor anexa o copie legalizată a diplomei 
şi copia legitimaţiei de înscriere la concurs la prima facul- 
tate, copie care se autentifică după original de către 
secretariatul facultăţii; 

* foaia matricolă cu disciplinele studiate în liceu; 

* certificat de naştere (copie legalizată); 

* adeverinţă medicală tip (analize de sânge, aviz 
psihiatric şi dovada vaccinărilor); 

* diploma de licenţă sau diploma echivalentă cu 
aceasta, respectiv diploma de absolvire (absolvenţii de 
colegiu), în original sau copie legalizată, pentru cei care 
doresc să urmeze o a doua specializare, precum şi foaia 
matricolă pentru candidaţii care doresc continuarea 
studiilor; 

* acte doveditoare pentru cei care solicită scutirea 
de taxa de înscriere la concursul de admitere: copii lega- 
lizate după certificatele de deces ale părinţilor (în cazul 
celor orfani de ambii părinţi), adeverinţă de la casa de 
copii (pentru candidaţii proveniţi de la casele de copii 
şi din plasament familial), copie după certificatul de 
revoluţionar al părintelui, adeverinţă din care să rezulte 
că cel puţin unul dintre părinţi este cadru didactic; 

* scrisoare de intenţie; 


* certificatul de botez; 

* recomandarea de la preotul paroh; 

* acordul scris al Arhiepiscopiei sau Episcopiei căreia 
îi aparţin. 


Candidaţii care au promovat examenul de bacalau- 
reat în sesiunea iunie-iulie 2014 pot prezenta la înscrie- 
rea pentru sesiunea imediat următoare examenului de 
bacalaureat în anul 2014, adeverinţa de liceu, în care se 
menţionează rezultatele obţinute la bacalaureat şi în 
timpul cursurilor liceale, în locul diplomei de bacalau- 
reat. 

Candidaţii pot să solicite două opţiuni de înscriere 
pentru două domenii diferite în cadrul Facultăţii de 
Litere, Istorie şi Teologie, prin completarea a două fişe 
de înscriere distincte, depuse într-un singur dosar 
de admitere. Taxa de 100 de lei care reprezintă înscri- 
erea candidatului acoperă cererile pentru cele două 
opţiuni. 

În urma acestor două cereri, candidaţii se vor regăsi 
pe două liste de clasificare aferente cererilor, dar taxa 
de confirmare în valoare de 150 de lei va fi achitată (şi 
locul va fi confirmat) doar la una dintre cele două opţiuni 
alese, conform dorinţei candidatului/ei. 


Sunt scutiţi de plata taxei de înscriere candidaţii care: 

1) au un părinte (sau susţinător legal) cadru didactic 
(în activitate, pensionar sau decedat); 

2) sunt angajaţi sau copii ai angajaţilor U.V.T; 

3) sunt orfani sau proveniţi din casele de copii. 


Scutirea de taxa de înscriere se va face pe baza unei 
cereri însoţite de acte doveditoare aprobate de Decanul 
facultăţii, cu menţiunea că scutirea de taxă este valabilă 
doar pentru un singur domeniu de studii din cadrul 
facultăţii. 

ACTUALITATEA BISERICEASCĂ 


Întrunirea Sfântului Sinod. În ziua de 22 mai 2014, 
sub preşedinţia Preafericitului Părinte Patriarh Daniel, 
s-au desfăşurat lucrările Sfântului Sinod al Bisericii Orto- 
doxe Române, întrunit în şedinţă de lucru la reşedinţa 
patriarhală. După deschiderea lucrărilor, sub preşedinţia 

Înaltpreasfinţitului Părinte Irineu, Mitropolitul Olteniei, 
a avut loc alegerea ierarhului titular în scaunul vacant 
de Arhiepiscop al Arhiepiscopiei Râmnicului. În ziua de 
17 mai 2014, Sinodul Mitropolitan al Mitropoliei Olte- 
niei, în consultare cu Adunarea eparhială a Arhiepis- 
copiei Râmnicului, a desemnat prin vot secret drept 
candidaţi pe Preasfinţitul Părinte Varsanufie Prahove- 
anul, Episcop Vicar al Arhiepiscopiei Bucureştilor şi pe 
Preasfinţitul Părinte Emilian Lovişteanul, Episcop Vicar 
al Arhiepiscopiei Râmnicului. Sfântul Sinod a ales prin 
vot secret pe Preasfinţitul Părinte Varsanufie Prahove- 
anul, Episcop Vicar al Arhiepiscopiei Bucureştilor, în 
scaunul vacant de Arhiepiscop al Râmnicului cu 25 de 
voturi din 43 voturi valide. Preasfinţitul Părinte Emilian 
Lovişteanul, Episcop Vicar al Arhiepiscopiei Râmnicului, 
a obţinut 18 voturi. Ceremonia de întronizare a noului 
Arhiepiscop al Râmnicului va avea loc în Catedrala 
arhiepiscopală cu hramul Sfântul lerarh Nicolae, din 
municipiul Râmnicu Vâlcea în ziua de duminică, 8 iunie 
2014, după Sfânta Liturghie. 

Totodată, Sfântul Sinod a mai hotărât: 

- Înscrierea în calendarul Bisericii Ortodoxe Române 
a Sfântului Mare Mucenic Efrem cel Nou, canonizat de 
Patriarhia Ecumenică de Constantinopol, cu ziua de 
prăznuire la 5 mai; 

- La propunerea Înaltpreasfinţitului Părinte Petru, 
Mitropolit al Basarabiei şi Exarh al Plaiurilor, Sfântul 
Sinod a ales pe Preacuviosul Părinte Arhimandrit Antonie 
Telembici în postul vacant de episcop vicar al Arhiepis- 
copiei Chişinăului cu titulatura Antonie de Orhei; 

- Sfântul Sinod al Bisericii Ortodoxe Române a apro- 
bat în special îndemnul pastoral privind alegerile 
europarlamentare din 25 mai 2014 şi reiterează hotărârea 


de neutralitate politică în conformitate cu Sfintele Cano- 
ane ale Bisericii Ortodoxe Universale (6 Apostolic, 7 
Sinodul IV Ecumenic, 10 SinodulVIl Ecumenic, 11 Sinodul 
local Cartagina). Aceste canoane interzic arhiereului, 
preotului, diaconului şi monahului să facă politică 
partinică, să fie membru al unui partid politic, să parti- 
cipe la campanii electorale, să candideze şi să ocupe 
funcţii în administraţia publică. Neutră din punct de 
vedere politic, dar nu indiferentă faţă de problemele 
societăţii româneşti, Biserica Ortodoxă Română va con- 
tinua să se implice în politica generală a ţării, contribuind 
- prin mijloace specifice — la apărarea credinţei în Dum- 
nezeu, a libertăţii, democraţiei, independenţei, inte- 
grităţii, prosperității spirituale şi materiale a Ţării şi 
poporului român, respingând orice formă de ideologie 
atee, precum şi orice formă de extremism. În perspectiva 
alegerilor europarlamentare din România din ziua de 25 
mai 2014, Biserica Ortodoxă Română recomandă cleru- 
lui şi credincioşilor ortodocşi ca, în calitate de cetăţeni 
europeni, să participe la alegerile europarlamentare şi 
să susţină pe acei candidaţi care fac dovada că pot apăra 
şi promovavalorile creştine, în special familia tradiţională, 
viaţa şi demnitatea umană. 

Cu o zi înainte de întrunirea Sfântului Sinod, de ziua 
Sfinţilor Împărați Constantin şi Elena, au avut loc 
sărbătorirea hramului catedralei patriarhale şi procesiu- 
nea prin Capitală cu moaştele Sfântului Voievod Con- 
stantin Brâncoveanu, momente la care a participat şi 
Preasfinţitul Episcop-vicar Paisie Lugojanul, din eparhia 
noastră. 


Eveniment bisericesc în Serbia. Credincioşii români 
ortodocşi din Banatul sârbesc au aniversat Duminică 11 
mai, împlinirea a 200 de ani de la zidirea bisericii cu 
hramul “ Sfinţii Arhangheli Mihail şi Gavriil” a parohiei 
Sân-Mihai (Lokve), protopopiatul Alibunar, din cadrul 
Episcopiei Daciei Felix. 

Cu binecuvântarea Preafericitului Părinte Patriarh 
Daniel şi la invitaţia Chiriarhului locului, Preasfinţitul 

Părinte Daniil, un sobor de cinci ierarhi din Sfântul Sinod, 
în frunte cu Înaltpreasfinţitul Părinte Laurenţiu, Mit- 
ropolitul Ardealului, a luat parte la bicentenarul sfântu- 
lui lăcaş, trecut recent printr-un amplu proces de ren- 
ovare şi restaurare. Cu acest prilej, a fost oficiată slujba 
de târnosire a bisericii şi binecuvântarea noii picturi ce 
împodobeşte pereţii lăcaşului de cult, pus de acum 
înainte şi sub ocrotirea Sfântului lerarh Nectarie de 
Eghina şi a Sfântului lerarh Andrei Şaguna. 

Din soborul slujitorilor au făcut parte Preasfinţitul 
Calinic, Arhiepiscopul Argeşului şi  Muscelului, 
Preasfinţitul Siluan, Episcopul Eparhiei ortodoxe române 
din Ungaria, Preasfinţitul Macarie, Episcopul Eparhiei 
ortodoxe române a Europei de Nord, Preasfinţitul Paisie 
Lugojanul, Episcop- vicar al Arhiepiscopiei Timişoarei, 
precum şi numeroşi preoţi şi credincioşi de la mai multe 
eparhii din ţară şi de la parohiile şi mănăstirile sârbeşti 
din zonă, între care şi Preacucernicul Părinte Boian Alex- 
androvici, protopop al Daciei Ripensis şi vicar al Epis- 
copiei Daciei Felix pentru românii din Serbia de Răsărit 
(Valea Timocului) — reprezentantul Preasfinţitului Părinte 
Episcop Daniil (care din motive de sănătate n-a putut 
participa). 

În semn de preţuire față de credinioşii ortodocşi 
români din Serbia, Înaltpreasfinţitul Părinte Mitropolit 
Laurenţiu a dăruit bisericii parohiale din Sân-Mihai o 
părticică din moaştele Sfântului lerarh Andrei Şaguna, 
Mitropolitul Transilvaniei. Totodată, Înaltpreasfinţia Sa 
a adus spre închinare celor prezenţi şi racla ce adăposteşte 
cinstitul cap al sfântului ierarh cărturar. 

După slujba de târnosire, soborul slujitorilor a săvârşit 
Sfânta şi Dumnezeiasca Liturghie pe o scena special 
amenajată în faţa sfântului lăcaş, în prezenţa membrilor 
diplomaţiei româneşti din Serbia, a autorităţilor locale 
şi a numeroşi credincioşi atât din Banatului sârbesc, cât 
şi din ţară. Răspunsurile liturgice au fost date de Corul 
“Doina Banatului "a parohiei Timişoara-losefin, ce a venit 
însoţit de un sobor de slujitori ai parohiei, condus de pr. 
paroh lonel Popescu, vicar eparhial al Arhiepiscopiei 
Timişoarei. 

În finalul slujbei, Înaltpreasfinţitul Părinte Mitropolit 
Laurenţiu a felicitat comunitatea românească din Sân- 
Mihai păstorită cu vrednicie de pr. Emanuel Tăpălagă şi 
a încredinţat totodată, pe toţi credincioşii ortodocşi 
români din Serbia de dragostea şi prețuirea fraţilor 
români din cadrul celorlalte eparhii ale Patriarhiei 
Române. Manifestarea s-a încheiat cu un program artis- 
tic susţinut de tineri şi copii din localitate, precum şi cu 
o agapă frăţească la care au luat parte toţi cei prezenţi. 


Moaştele Sfântului Andrei Șaguna la Timişoara. 
Credincioşii parohiei timişorene losefin au îmbrăcat 
sâmbătă 10 mai, straie de sărbătoare. Aceştia au avut în 
mijlocul lor pe Înaltpreasfinţitul Părinte Laurenţiu, Mit- 


ropolitul Ardealului şi pe Preasfinţitul Părinte Paisie 
Lugojanul, Episcop- vicar al Arhiepiscopiei Timişoarei. 

Cu binecuvântarea Preafericitului Părinte Patriarh 
Daniel şi la solicitarea Înaltpreasfinţitului Părinte Nico- 
lae, Mitropolitul Banatului şi a clericilor şi credincioşilor 
timişoreni, Mitropolitul Ardealului a dăruit bisericii , 
Naşterea Maicii Domnului” a Parohiei Timişoara-losefin 
o părticică din moaştele Sfântului lerarh Andrei Şaguna, 
Mitropolitul Transilvaniei. Totodată, Înalpreasfinţitul 
Părinte Laurenţiu a adus spre închinare şi cinstire racla 
ce adăposteşte capul sfântului ierarh cărturar. 

După ceremonia de primire a sfintelor moaşte, cei 
doi ierarhi au săvârşit Sfânta şi Dumnezeiasca Liturghie, 
înconjurați de un numeros sobor de slujitori, alcătuit din 
consilieri de la Centrul eparhial, protopopi ai eparhiei, 
precum şi preoţi şi diaconi slujitori ai parohiei, în frunte 
cu Pr. Paroh lonel Popescu, vicar-eparhial. 

În cuvântul de învăţătură adresat celor prezenţi, 
Înaltpreasfinţitul Părinte Mitropolit Laurenţiu a evidenţiat 
două dintre cele mai importante realizări ale Sfântului 
lerarh Andrei Şaguna, apărarea credinţei ortodoxe în 
Transilvania şi luminarea prin cultură a neamului româ- 
nesc. 

În finalul slujbei, Înaltpreasfinţia Sa a înmânat 
părintelui vicar lonel Popescu, parohul bisericii din lose- 
fin, actul oficial de primire al sfintelor moaşte, o icoană 
a Sfântul lerarh Andrei Şaguna, precum şi cărţi închinate 
sfântului cărturar. De asemenea, Mitropolitul Ardealului 
a primit în semn de preţuire şi recunoştinţă din partea 
clericilor şi credincioşilor parohiei timişorene o icoană 
cu Maica Domnului Mângâietoarea. 

După Sfânta Liturghie, Înaltpreasfinţitul Părinte Mit- 
ropolit Laurenţiu a dus racla cu cinstitul cap al Sfântului 
lerarh Andrei Şaguna la reşedinţa mitropolitană, spre 

închinare Înaltpreasfinţitului Părinte Mitropolit Nicolae 
al Banatului. 

Sărbătoarea primirii Sfintelor Moaşte la parohia 
Timişoara-losefin a constituit un prilej binecuvântat de 
întărire în credinţă şi de sporire a evlaviei credincioşilor 
şi totodată de cunoaştere a vieţii şi nevoinţelor Sfântu- 
lui lerarh Andrei Şaguna. De acum înainte, credincioşii 

timişoreni vor avea posibilitatea să înalțe rugăciuni sfân- 
tului ierarh şi să se închine la sfintele sale moaşte aşezate 
în naosul bisericii într-o frumoasă raclă de lemn, alături 
de părticele din moaştele sfinţilor cuvioşi mucenici de 
la Mănăstirea Sfântului Sava din Sinai. 


Universitatea de 
Vest din Timişoara a organizat în perioada 19-24 mai o 
serie de manifestări şi evenimente dedicate aniversării 
a 70 de ani de la înfiinţarea instituţiei. În cadrul acestora, 
au fost ilustrate principalele realizări pe plan academic, 
cultural şi ştiinţific ale universităţii timişorene, de-a lun- 
gul celor şapte decenii de existenţă. 


Manifestările dedicate aniversării Universităţii de Vest 
au fost încununate vineri, 23 mai, cu un moment festiv, 
desfăşurat în Aula Magna „loan Curea” în prezenţa a 
numeroase oficialități centrale, locale şi judeţene şi a 
profesorilor şi studenţilor de la cele 11 facultăţi din 
cadrul universităţii. Din partea Arhiepiscopiei Timişoarei 
a fost prezent Preasfinţitul Părinte Paisie Lugojanul, Epis- 
cop- vicar eparhial. 

În deschiderea evenimentului Prof. univ. dr. Marilen 
Pirtea, rectorul universităţii, a vorbit despre semnificaţia 
deosebită a acestui moment pentru întreg corpul didac- 
tic al instituţiei, cât şi pentru cei 18.000 de studenţi ai 
acesteia. 


Duminică 4 mai, 
Preasfinţitul Părinte Paisie Lugojanul, Episcop-vicar al 
Arhiepiscopiei Timişoarei a fost prezent în mijlocul 

credincioşilor parohiei Timişoara-Viile Fabric, din cadrul 
protopopiatului Timişoara II. lerarhul a fost întâmpinat 
la orele dimineţii de soborul de preoţi şi diaconi, condus 
de pr. Marius Sfercoci, parohul bisericii, precum şi de 
numeroşi credincioşi. Sfânta Liturghie a fost oficiată în 
biserica cu hramul “Sfinţii Apostoli Petru şi Pavel”. În 
cadrul Sfintei Liturghii, Preasfinţia Sa a hirotonit în 
treapta preoţie pe diaconul Vasile-Florin Bădescu, numit 
pe seama bisericii cu hramurile "Sfântul Mare Mucenic 
Gheorghe” şi "Sfinţii Arhangheli Mihail şi Gavriil” a paro- 
hiei Timişoara- Blaşcovici. Prin purtarea de grijă a doam- 
nei prof. Gica Dumitru, directorul Şcolii Gimnaziale nr.7 
"Sfânta Maria” din Timişoara şi a doamnei prof. Daniela 
Buzatu, inspector şcolar la disciplina Religie, la slujbă au 
luat parte mai mulţi elevi de la şcoala din parohie. 
Îmbrăcaţi în straie populare şi gătiţi de sărbătoare, elevii 
au fost însoţiţi de învăţătoarele Cristina Sas şi Adriana 
Calinin. Răspunsurile liturgice au fost date de corul paro- 
hial, condus de teologul Florin Băran. La finalul slujbei, 
Preasfinţitul Paisie Lugojanul, a transmis tuturor celor 
prezenţi binecuvântarea Înaltpreasfinţitului Nicolae, 
Mitropolitul Banatului, încredinţându-i de dragostea 
părintească şi purtarea de grijă a Chiriarhului lor. 

Joi 29 mai, de praznicul Înălţării Domnului, credincioşi 
de toate vârstele, elevi şi studenţi teologi, precum şi 
reprezentanţi ai autorităţilor locale au participat la sfin- 
tele slujbe de la catedrala mitropolitană. În cadrul aces- 


ici Preasfinţitul Părinte Episcop-vicar Paisie Lugojanul 
a fost înconjurat de un sobor clerici, format din preoți şi 
diaconi slujtori ai sfântului lăcaş. După Sfânta Liturghie, 
Preasfinţia Sa împreună cu ceilalţi slujitori s-au deplasat 
la monumentul ridicat în cinstea eroilor Revoluţiei din 
decembrie 1989, din faţa catedralei, unde a oficiat slujba 
de pomenire a eroilor şi martirilor neamului românesc. 
La aceasta au luat parte oficialităţile oraşului, numeroşi 
localnici şi mai mulţi elevi la Liceul Teoretic, Vlad Ţepeş” 
din oraş, însoţiţi de prof. Tiberiu Ciobanu, directorul 
liceului. În finalul slujbei, reprezentanţi ai autorităţilor 
locale şi judeţene, veterani de război şi delegaţi ai 
organizaţiilor politice şi apolitice din Timiş şi reprezentanţi 
ai mai multor instituţii din oraş au depus coroane şi jerbe 

de flori la Monumentul Crucificării din centrul oraşului. 
Ceremonia s-a încheiat cu defilarea Gărzii de Onoare. În 
aceeaşi zi, conform hotărârii Sfântului Sinod, pe întreg 
cuprinsul eparhiei, în cadrul Sfintei Liturghii, la toate 
bisericile şi mănăstirile timişene s-a făcut pomenirea 
eroilor şi martirilor neamului care au căzut pentru liber- 
tatea şi demnitatea poporului român şi pentru apărarea 
credinţei strămoşeşti. 


Sfinţire de salon la Spitalul Judeţean. Preasfinţitul 
Părinte Paisie Lugojanul, Episcop-vicar al Arhiepiscopiei 
Timişoarei, a oficiat în ziua de 29 aprilie, slujba de sfințire 
a unui salon din cadrul Secţiei de Microchirurgie 


Acesta a fost modernizat şi retehnologizat cu sprijinul 
credincioşilor Arhiepiscopiei Timişoarei şi a primit ca 
ocrotitor pe Sfântul lerarh losif cel Nou de la Partoş — 
făcătorul de minuni şi Ocrotitorul Banatului. 

La eveniment au luat parte clerici de la catedrala 
mitropolitană, cadre medicale şi pacienţi ai spitalului. 

Acest sprijin pentru comunitatea locală se înscrie 
între activităţile social-filantropice pe care Arhiepiscopia 
Timişoarei le desfăşoară pentru ajutorarea semenilor de 
lângă noi şi spre slava lui Dumnezeu. 


Manifestări în ziua de 9 mai. La Timişoara, în ziua 
de 9 mai au fost organizate manifestări care să 

zile pentru poporul român. Astfel, pe lângă Ziua 
Independenţei proclamată în 1877 şi victoria coaliţiei 
Naţiunilor Unite în cel de-al Doilea Război Mondial din 
1945, timişorenii au sărbătorit alături de toţi cetăţenii 
Uniunii Europene şi Ziua Europei. 

Programul pregătit cu acest prilej a fost încununat 
cu o manifestare desfăşurată la Monumentul Eroilor 
din Parcul Central, în prezenţa oficialităților centrale, 
locale şi judeţene, dar şi a numeroşi elevi de la mai 
multe şcoli şi licee din oraş. Din partea Arhiepiscopiei 
Timişoarei a fost prezent Preasfinţitul Paisie Lugojanul, 
Episcop-vicar eparhial, care a oficiat o slujbă de Te- 
Deum, drept mulţumire Bunului Dumnezeu pentru 
toate binefacerile revărsate asupra poporului român. 
Manifestarea a cuprins luări de cuvânt din partea 
oficialităților prezente, defilări militare şi depuneri de 
coroane din partea mai multor instituţii, asociaţii şi 
organizaţii politice şi apolitice din oraş. 

Ceremonialul militar-religios s-a încheiat cu un con- 
cert susținut de Fanfara Brigăzii 18 Infanterie „Banat”. 
Manifestările dedicate acestei zile au continuat în 
oraşul de pe Bega cu un bogat program, ce a cuprins 
expoziţii, lansări de carte, programe artistice susţinute 
de Ansamblul Banatul şi concerte ale Orchestrei Filar- 
monicii Banatul. 


Simpozion internaţional de teologie. În zilele de 
9-10 mai, la mănăstirea Timişeni, s-au desfăşurat lucrările 
Simpozionul internaţional de teologie cu tema “Sfânta 
Euharistie şi experienţa pocăinţei în tradiţia ortodoxă”, 
organizat de Facultatea de Litere, Istorie şi Teologie în 
colaborare cu Mitropolia Banatului. 
ha 


În deschiderea acestuia, a fost oficiată o slujbă de 
Te-Deum în biserica mare a mănăstirii cu hramul,Tăierea 
Capului Sfântului loan Botezătorul”. Delegatul Arhiepis- 
copiei Timişoarei la eveniment, Pr. Zaharia Pereş, con- 
silier cultural eparhial, a transmis participanţilor la sim- 
pozion binecuvântarea şi mesajul Înaltpreasfinţitului 
Părinte Nicolae, Mitropolitul Banatului, precum. şi 
felicitările Preasfinţitului Paisie Lugojanul, Episcop- vicar 
al Arhiepiscopiei Timişoarei. 

Scopul general al simpozionului este acela de a 
explora sensurile şi semnificaţiile teologice ale Sfintei 
Euharistii în tradiţia ortodoxă, precum şi legătura 
indisolubilă dintre Sfânta Euharistie şi experienţa 
duhovnicească a pocăinţei în spiritualitatea creştină. 

În cele două zile ale simpozionului, vor susţine lucrări 
ştiinţifice preoţi profesori de la mai multe centre univer- 
sitare teologice, atât din ţară, cât şi din străinătate. Din- 
tre acestea amintim pe Pr. Dr. Gheorghios Metallinos de 
la Şcoala de Teologie a Universităţii din Atena, Pr. Dr. 
Konstantin Karaisaridis de la Facultatea de Teologie din 
Tesalonic şi Pr. Prof. Dr. Nicolas Stebbing de la Colegiul 
Învierii, Universitatea din Leeds (Marea Britanie). 


Cântările Învierii. Cu binecuvântarea Înaltprea- 
sfinţitului Părinte Nicolae, Mitropolitul Banatului şi cu 
purtarea de grijă a Preasfinţitului Părinte Paisie Lugojanul, 
Episcop-vicar al Arhiepiscopiei Timişoarei, Duminică 4 
mai, s-a desfăşurat la mănăstirea Timişeni cea de-a XV-a 
ediţie a Festivalului coral „Cântările Învierii” 


e 
Programul zilei de a debutat cu Sfânta Litughie 
oficiată de către preoții slujitori ai mănăstirii în frunte cu 
pr. Arhim. Simeon Stana, exarhul mănăstirilor din cadrul 
Arhiepiscopiei Timişoarei, răspunsurile liturgice fiind 
oferite de corul din parohia Giroc, condus de teologul 
Mircea Sturza. 

După terminarea Sfintei Liturghii s-a desfăşurat fes- 
tivalul coral „Cântările Învierii”, în cadrul căruia a fost 
prezentat un bogat program de cântări religioase speci- 
fice perioadei pascale de către corurile participante. 

Au luat parte la festival corul din parohia losefin, Doina 
Banatului, condus de prof. Nicolae Şincari; corul din paro- 
hia Giroc; corul din parohia Foeni, condus de pr. Nicolae 
Strizu; corul din parohia Gătaia, condus de pr. Adam 
Rugaci şi corul din parohia Săcălaz. Toate corurile au 
prezentat un repertoriu bogat, ce au adus un plus de 
frumuseţe acestei perioade pascale şi care au demonstrat 
valoarea corurilor în cadrul serviciului divin. 

Principalii organizatori ai evenimentului au fost Arhi- 
episcopia Timişoarei, Consiliul Judeţean Timiş şi Centrul 
de Cultură şi Artă al Judeţului Timiş. 


Conferinţe dedicate Părintelui Teofil. În perioada 
6-8 mai s-a desfăşurat la Universitatea de Medicină şi 
Farmacie din Timişoara seria anuală de conferinţe 
„Părintele Teofil” cu titlul Vremea Bucuriei. Ediţia a Il-a a 
acestei serii a propus una din temele preferate ale 
Părintelui Teofil Părăian: Patericul şi rolul lui în viaţa 
noastră. 

Seria conferinţelor a debutat marţi, 6 mai cu referatul 
Marii mistici ai Patericului egiptean, susţinut de Pr. arhim. 
Simeon Stana, exarhul mănăstirilor din Arhiepiscopia 
Timişoarei, apoi în ziua următoare Pr. Protosinghel 
Mihail, de la Mănăstirea Sâmbăta de Sus a vorbit despre 
Stareţii Patericului Românesc. Evenimentele dedicate 
Părintelui Teofil s-au încheiat joi, 8 mai, când Preasfinţitul 
Sofian Braşoveanul, Episcop-vicar al Arhiepiscopiei Orto- 
doxe Române a Germaniei, Austriei şi Luxemburgului a 
susţinut conferinţa Cuvânt şi tăcere despre Dumnezeu. 

Vineri 9 mai, Preasfinţitul Episcop-vicar Paisie Lugo- 
janul, împreună cu Preasfinţitul Episcop-vicar Sofian 
Braşoveanul au săvârşit Sfânta Liturghie la catedrala 
mitropolitană, urmată de parastasul pentru Părintele 
Teofil Părăian. 


Întrunirea mitropolitană a asociaţiilor detineret. 
Sâmbătă 24 mai a avut loc la sediul Centrului eparhial 
din Timişoara, Întrunirea mitropolitană a asociaţiilor de 
tineret care funcţionează în cuprinsul Mitropoliei 
Banatului: ASCOR Timişoara, ASCOR Arad şi LICOR Lugoj. 

După participarea delegaţiilor la Sfânta Liturghie de 
la catedrala mitropolitană, întrunirea a fost deschisă în 
sala festivă a Centrului eparhial de către Pr. dr. Marius 
Florescu, delegatul eparhial la acest eveniment, care a 
transmis binecuvântarea şi susținerea ierarhilor eparhiei. 
În continuare a avut loc prezentarea activităţilor fiecărei 
filiale, după care au fost discutate modalităţi concrete 
de cooperare între filiale, de îmbunătăţire a activităţilor 
proprii şi de extindere în toate domeniile vieţii bisericeşti. 
Întrunirea s-a încheiat în după-amiaza zilei cu o agapă 
şi o vizită la Muzeul Satului Bănăţean de la Pădurea 
verde. 

Rubrică alcătuită de 
GEORGE GIURGIU și VALENTIN BIRĂU 

